title: Suomen kalliomaalaukset

text: Epätasaisen maankohoamisen aiheuttama eteläisen Suur-Saimaan tulva oli puhkaissut Mäntyharjun reitin, mutta vesi jatkoi siitä huolimatta kohoamistaan. Kun noin 4 300 eaa. toinen vedenjakaja ylittyi Lappeenrannan Kärenlammen kohdalla Salpausselkien välissä, jolloin syntyi Väliväylänä tunnettu lasku-uoma Kymijokeen. Reitti kulki Etelä-Saimaalta Kivijärvelle, Kannuskoskelle, Rapojärvelle, Haukkajärvelle, Lappalanjärvelle ja sieltä lopulta Kymijokeen.


title: Suomen kalliomaalaukset

text: Reitin ensimmäiset kohteet tulevat Kivijärvellä, jossa ovat Lemin Ruominkapia, Venäinniemi, Ilmuksenvuori, Ruuniemi, Niinivuori, Muuraisvuoret, Linnasaari, Haukkasaari sekä Lappeenrannan Salmenvuori. Sitten reitillä kohdataan Kouvolan Lakiasuonvuoren ja Jyrkkävuoren kohteet, josta viimeisen kohteen saman järven vastarannalla sijaitsee Revonkärjen maalaus. Sen halkeamassa on useita punavärijälkiä, jotka ovat ilmeisesti kalliomaalauksia. Tuohiaisen järven ympäristössä sijaitsevat Luumäen Kalamaniemen molemmat kohteet, Inkilän tuhoutunut maalaus ja Ievasvuoren maalaukset noin 7 kilometrin matkalla.


title: Suomen kalliomaalaukset

text: Kymenlaakson maalaukset ovat sidoksissa Kymijokeen, joka saa vetensä Päijänteen ja Saimaan vesistöistä ja on siten ollut tärkeä kulkuväylä järvien välillä. Päijänne puhkaisi eteläisen uomansa Heinolan harjun yli 5 000 eaa. ja Saimaa noin 4 900 eaa. ja 4 300 eaa. kahdesta eri kohdasta.


title: Suomen kalliomaalaukset

text: Heinolan eteläpuolella Konnivedellä sijaitsee Karhusaaren ja aivan Kymijoen luusuassa on Kelloniemen itäsivulla Konniveden Haukkavuoren sekä Rautakannanvuoren maalaukset. Pieni kuvioton Kymenkäänteen maalaus sijaitsee Kettujärvessä. Kymijoen virrasta hieman sivussa sijaitsevat Mertakallion ja Kotojärven Haukkavuoren kohteet. Erillään noin 7 kilometriä länteen Kymijoesta sijaitsee Nastolan Linnankallion kalliomaalaus. Pyhäjärven pohjoisrannalla on Kintahuonvuoren maalaus ja kun päästään Kuusankosken keskustaan, kohdataan Pakanavuoren maalaus. Kotkassa on enää Jumalniemessä siirtolohkareessa kuvioton maalausjälki.


title: Suomen kalliomaalaukset

text: Kurouduttuaan merenlahdesta itsenäiseksi järveksi noin 6 500 eaa. Päijänne laski vetensä aluksi Pohjanlahteen. Kun Päijänne puhkaisi Heinolan harjun läpi uuden uoman noin 4 900 eaa. sen vedet siirtyivät Kymijokeen. Puulavesi ei koskaan kuulunut sitä ympäröivään Keski-Suomen Suurjärveen, mutta sen vedet laskivat siihen.


title: Suomen kalliomaalaukset

text: Päijänteen pohjoispuolella Laukaan Saraavedellä on Suomen suurin maalauskenttä Saraakallio, jossa on noin 100 kuviota. Saraakalliolla on kaksi erillistä kuvakenttää. Siitä itään sijaitsee suurin piirtein puolivälissä Hankasalmea Paanalansaaressa Uittovuoren maalaus. Tästä vielä pohjoisempana Hankavedellä Rautalammilla sijaitsee Toussunlinnan kalliomaalaus. Näiden järvien vedet virtaavat Saraakallion molempien kohteiden ohi etelään Leppäveden kautta edelleen Jyväskylän ohi Päijänteeseen. Matkalla sivutaan läheistä Ison Kuhajärven pientä luolamaalausta. Tästä kohteesta 6 kilometriä länteen sijaitsee suolampareen rannalla kalliossa Halsvuoren pieni maalaus.


title: Suomen kalliomaalaukset

text: Päijänteen rannoilla on muutama maalauskohde. Hakavuoren kivessä Jyväskylässä on pieni kivikautisen asuinpaikan lähellä oleva maalaus. Sellainen on myös Avosaaressa Luhangan lähellä. Päijänteen länsipuolella sijaitsevat suoraan avoselkään rajoittuvat Pyhänpään kaksi kalliomaalausta ja Pyhävuoren maalaus Kuhmoisissa. Varisvuorelta on löydetty laaja punaväriläikkä, mutta sitä pidetään luontaisena värjäymänä. Padasjoella on pieni Haukkasalon kalliomaalaus.


title: Suomen kalliomaalaukset

text: Päijänteen eteläosassa Asikkalan kylästä itään Ruotsalaisen suunnassa sijaitsevat Huonpohjanvuoren ja Patalahden maalaukset. Ruotsalaisesta pistää etelään pitkä Rutalahti, jossa Väinönkallion kalliomaalaukset sijaitsevat. Ruotsalainen rajoittuu Heinolan kaupunkiin, jonka itäpuolitse kulkevat Saimaan vedet.


title: Suomen kalliomaalaukset

text: Osa Päijänteen alueeseen luettavista maalauskohteista sijaitsevat kaukana Päijänteestä. Jämsässä lähellä Mänttää sijaitsee Kuoreveden järvellä siirtolohkareessa Käpinniemen maalaus. Puulaveden rannalla Hirvensalmella on Hahlavuoren yksi maalaus ja Suonteen laskujoen Viherinkosken yhteydessä Joutsassa on kaksi maalausta. Päijänteestä länteen Kukkian järvessä Pälkäneellä sijaitsee tämän alueen läntisin maalaus Salminkalliolla.


title: Suomen kalliomaalaukset

text: Suomen itäisimmät maalaukset löytyvät Ilomantsista erillään lounaassa olevista muista kohteista. Eristyneisyys voi olla löytöhistoriasta johtuva harha, koska etsintä on aiempina vuosina painottunut Saimaan ympäristöön. Kokkokallion maalaus sijaitsee Koitereen eteläpäässä sen luusuan lähettyvillä kapeassa salmessa, jota kutsutaan Haapajoeksi, etelään aukeavan kallion sivussa. Kalliossa näkyy vain muutama kuvion katkelma. Saman Haapajoen pohjoisrannalla 3 kilometriä alavirtaan on Käklinkallion kohde, jota ei vielä varmuudella luokitella maalaukseksi. Kiteellä on Poroniemellä kuvioton punaväriläikkä.


title: Suomen kalliomaalaukset

text: Aivan Suomen itärajalla Parikkalassa Pyhäjärvessä, josta osa kuuluu Venäjälle, on 2 kilometriä valtakunnan rajalta olevassa Louhisaaressa maalauskohde. Aivan pystykallion vesirajassa on punamaaliläikkiä, joista voi tunnistaa verkkomainen kuvio. Digitaalikuvista on värinparannustekniikalla nostettu esiin 18 hirvi- tai peuraeläintä kahdessa rivissä seisomassa toistensa päällä. Oikealla on koukkupolvinen ihminen. Edellisestä kuvakentästä 18 kilometriä lounaaseen sijaitsee Kuorevaaran kalliomaalaus, joka on maalattu suureen siirtolohkareeseen. Väriä on käytetty paljon, mutta kuvat ovat puuroutuneet tunnistamattomiksi.


title: Suomen kalliomaalaukset

text: Rautjärven taajaman eteläpuolella, Uukuniemestä noin 50 kilometriä etelään, Salpausselän länsipuolella sijaitsevat kaksi kohdetta. Nurmijärvessä on Suurisaaressa Riuttavuoren kallionjyrkänteessä pieniä punaläiskiä. Hieman lounaaseen Riuttavuoresta on Pieni-Torsa niminen järvi, jonka rantaan päättyvässä Torsanvuoressa on maalauskohde.


title: Suomen kalliomaalaukset

text: Kainuu sijaitsee erillisenä saarekkeena kaukana Järvi-Suomen kalliomaalausalueesta. Siitä huolimatta Suomussalmella oleva Värikallio on kuvioiden lukumäärän perusteella (61 kuviota) kolmanneksi suurin kuvakenttä Suomessa. Myös Sotkamosta on löytynyt pieni Halolankallion kalliomaalaus. Sen sijaan Kuusamossa, Pohjois-Pohjanmaalla, oleva Julma-Ölkky on pieni muutaman kuvion kohde. Suomessa edellisten lähiseudulla saattaa vielä löytyä lisää maalauksia, mutta etenkin Venäjän puoleinen alue rajalta Vienanmerelle asti on potentiaalinen alue. Etelä-Pohjanmaalla on siellä ainutlaatuinen ja yksinäinen maalauskuvio Alajärven Pyhävuorella, joka on vielä ajoittamaton maalaus.


title: Suomen kalliomaalaukset

text: Lounais-Suomesta ei tunneta montaakaan kalliomaalausta. Paimiossa sijaitsee edellisistä erillään Rekottilan kalliomaalaus, joka on muinaisen Sauvosta sisämaahan ulottuvan merenlahden länsirannalla aivan Turku-Helsinki-moottoritien varrella. Muinaisten merenrantojen lahdet ovat jääneet kalliomaalausten suhteen huomioimatta. Niistä saattaa löytyä lisää kohteita. Vuonna 2012 löydettiin Maskusta Mätikän luolasta maalaus, joka on edelleen vahvistamatta.


title: Suomen kalliomaalaukset

text: Suomen kaksi ensimmäistä ilmoitettua kalliomaalausta sijaitsevat Kirkkonummella. Vitträskin verkkokuvion ilmoitti Jean Sibelius vuonna 1911 ja Juusjärven kalliomaalaus on toinen todettu maalaus vuonna 1963. Espoossa Nuuksion alueella sijaitsee Jäniskallion kalliomaalaus Pitkäjärven eteläpäässä. Myös Vihdissä Salmijärvellä eli Lautmäellä on pystykalliossa pienen karin takana punaväriläiskä ja samoin on lähellä olevassa Pyyslammen maalauksessa. Näiden lähellä Lohjalla on vielä Karstun Linnanmäellä on kalliossa yksi punaväriraita.


title: Suomen kalliomaalaukset

text: Raaseporin ja Pohjan rajan tuntumasta on ilmoitettu kolmesta kalliomaalauskohteesta. Määrjärven, Pikku Kullaanjärven ja Lammasjärven rannoilta on löytynyt osin vielä varmsitamatta oleviat maalauskohteet.


title: Suomen kalliomaalaukset

text: Kymijoen itäpuolella Ensimmäisen Salpausselän eteläpuolella on myös kalliomaalauksia. Nämä maalaukset eivät liity vesireittien varrelle pyhitettyihin paikkoihin. Eteläiset kohteet ovat eristäytyneiden järvien rannoille tehtyjä maalauksia. Niissä aiheena on useimmin ihminen itse. Noin 15 km Lappeenrannasta sijaitsee Keltavuoren maalaus sokkeloisen Humaljärvien kallioseinämässä. Maalauksesta erottuu noin 40 senttimetriä pitkä ihminen hirvien ja viivojen kera. Humaljärvestä noin 15 kilometriä lounaaseen sijaitsee Luumäellä Elkiäjärven 300-metrisen ja yli 10 metriä korkean Vaskivuoren rantakallion keskellä ihmisen kuvia neljässä kohtaa. Luumäellä on myös Myllyojalla, Siliävuorella ja Mörtinkivellä maalaukset. Valkjärveltä löytyy yksi käärmettä esittävä kuvio. Elkiäjärvestä edelleen 12 kilometriä lounaaseen sijaitsee Miehikkälässä Ristniemenvuoren vajaan kilometrin pituisen kalliojyrkännealueen koillissivulla pieni maalauskohde. Siinä on yli 10 ihmishahmon katkelmaa, joista yksi on 87 senttimetriä pitkä.


title: Suomen kalliomaalaukset

text: Kymijoen länsipuolella Elimäen keskustassa kuivatun Elimäenjärven entisessä rannassa sijaitsee Vesitorninmäen eli Tyynelän maalaus pihapiirissä olevan kallion kyljessä. Maalauksesta on tunnistettu 87 senttimetriä pitkä ihminen ja jokin eläinhahmo.


title: Madagaskarinmonnit

text: Madagaskarinmonnit ("Anchariidae") on monnikaloihin kuuluva heimo. Heimon lajeja tavataan ainoastaan Madagaskarin saarelta.


title: Madagaskarinmonnit

text: Madagaskarinmonnien heimoon kuuluu kaksi sukua ja viisi lajia. Lajit ovat ruskomadagaskarinmonni ("Ancharius fuscus"), "A. griseus", "Gogo arcuatus", "G. brevibarbus" ja "G. ornatus". Madagaskarinmonnit muistuttavat ulkonäöltään merimonneja ("Ariidae") ja ne on aikaisemmin sijoitettu joko merimonnien tai ripsimonnien ("Mochokidae") heimoon. Madagaskarinmonnit eroavat merimonneista pienemmän niskan luulevyn ja viiksisäikeidensä hapsujen perusteella. Väritykseltään madagaskarinmonnit ovat joko yksivärisen harmaita tai harmaankirjavia.


title: Madagaskarinmonnit

text: Madagaskarinmonnit ovat Madagaskarin endeemisiä makean veden kalalajeja. Ruskomadagaskarinmonnia tavataan laajalta alueelta saaren itäosan joista, muita lajeja tavataan muun muassa Onilahyjoesta saaren länsiosasta sekä maan itäosista Sandrananta-, Mananjary- ja Mangorojoista.


title: Agros

text: Agros Osakeyhtiö oli suomalainen vuosina 1892–1943 toiminut maataloustarvikkeiden ja -koneiden tukkukauppa joka oli 1900-luvun alkuvuosikymmeninä alallaan suurin Suomessa.


title: Agros

text: Agroksen perusti 1892 Arthur H. Borgström jatkamaan Hangossa toimineen "Smörexportfirman Arthur H. Borgströmin" harjoittamaa maatalouden rehujen, lannoitteiden ja siementen maahantuontia. Vuonna 1899 Agros laajensi toimintaansa maatalouskonekauppaan ostettuaan Emil Björkellin liikkeen. Yhtiön pääkonttori oli vuoteen 1900 saakka Hangossa josta se siirtyi Helsinkiin. Agroksen toimitusjohtajana vuosina 1899–1918 oli Ferdinand von Wright (1863–1930).


title: Agros

text: Agroksen uusi, arkkitehti Selim A. Lindqvistin suunnittelema kolmikerroksinen pääkonttori valmistui 1911 Helsinkiin Mikonkadun ja Hallituskadun kulmaan. Agros perusti 1919 Yhdysvaltoihin "The Agros Corporation" nimisen tytäryhtiön. Vuonna 1923 Agros hankki omistukseensa Espoon Turvepehku Oy:n jolla oli turvepehkutehdas Espoon Kilossa. Vuonna 1927 hankittiin Oitin kartano ja sen mukana Oitin Tiilitehdas Oy jonka oli perustanut 1907 Oscar Forsström. Agros luopui 1920-luvun alussa maatalouskonekaupasta ja 1929 se realisoi koko tavaravarastonsa hankkien tuloilla kiinteistöjä ja osakkeita.


title: Agros

text: Agros fuusioitiin 1943 Oy K. H. Renlund Ab:hen. Renlund oli ostanut Agroksen osake-enemmistön jo 1938 yhtiön toimitusjohtajalta insinööri Björn Runebergiltä (1881–1949) . Vuonna 1940 Renlundin pääkonttori muutti Agroksen entiseen pääkonttorirakennukseen. Renlund puolestaan siirtyi OTK:lle 1959. Oitin Tiilitehdas Oy (vuodesta 1950 "Renlundin Tiili Oy") jatkoi toimintaansa aina vuoteen 1959 saakka.


title: Mähönen

text: Mähönen on suomalainen sukunimi, joka on muun muassa seuraavilla henkilöillä:


title: Mällinen

text: Mällinen on ainakin seuraavien henkilöiden sukunimi:


title: Hubert Julian

text: Hubert Fauntleroy Julian (20. syyskuuta 1897 Port of Spain, Trinidad – 19. helmikuuta 1983 New York, Yhdysvallat) oli "Musta Kotka" -nimellä tunnettu ilmailun pioneeri. Hän otti osaa Abessinian sotaan ja oli myös vapaaehtoisena lentäjänä Suomen ilmavoimissa talvisodan jälkeen keväällä 1940. Toisen maailmansodan jälkeen Julian keräsi huomattavan omaisuuden kansainvälisenä asekauppiaana. Julianilla oli saavutuksia lentäjänä ja laskuvarjohyppääjänä, mutta hän myös paisutteli huomattavasti suorituksiaan.


title: Hubert Julian

text: Julianin isä toimi kaakaoplantaasin johtajana Trinidadilla. Julian kasvoi keskiluokkaisessa kodissa saaren pääkaupungissa Port of Spainissa ja kävi brittiläistä poikakoulua. Julian muutti Trinidadista ensin Lontooseen ja sieltä 1914 Montrealiin, Kanadaan, missä hän oman kertomuksensa mukaan oppi lentämään kanadalaisen ensimmäisen maailmansodan lentäjä-ässän Billy Bishopin johdolla palvellen sitten luutnanttina Kanadan ilmavoimissa. Vuonna 1921 Julian muutti Montrealista New Yorkin Harlemiin. Samana vuonna hän sai patentin kehittämälleen laskuvarjon ja potkurin yhdistelmälle ("Airplane Safety Appliance"). Julian oli saanut kimmokkeen keksinnölle tammikuussa 1913 Port of Spainissa lähellä Julianin kotia tapahtuneesta lento-onnettomuudesta, jossa menehtyi lentokonesuunnittelija Frank Boland.


title: Hubert Julian

text: Vuonna 1922 Julian suoritti ensimmäisen lentonäytöksensä Harlemissa, kun hän lensi Universal Negro Improvement Association (UNIA) -järjestön kokouksen yhteydessä pidetyn paraatin aikana Harlemin yläpuolella UNIA:n iskulauseilla koristellulla lentokoneella. Saman vuoden syyskuussa Julian aloitti näytösluontoiset laskuvarjohypyt ja vuoden 1923 aikana hän suoritti useita laskuvarjohyppyjä Long Islandilla sijainneella Curtis Fieldin lentokentällä pidetyissä lentonäytöksissä. Yhden tällaisen hypyn aikana kesäkuussa 1923 Julian soitti saksofonilla kappaleen ”I’m Running Wild”. New York Herald -lehden toimittaja H. Allen Smith antoi hänelle lempinimen ”Harlemin Musta Kotka”.


title: Hubert Julian

text: Tunnetuimmat laskuvarjohyppynsä Julian teki Harlemissa. 29. huhtikuuta 1923 hän kierteli lentokoneella Harlemin City Collegen yllä, pudotti pari paukkupommia ihmisten huomion kiinnittämiseksi ja hyppäsi sitten koneesta kirkkaanpunaisessa hyppyasussa. Julianin oli tarkoitus laskeutua 140. kadun varrella olevalle tyhjälle tontille, mutta tuuli vei hänet erään kerrostalon katolle. Julianin hyppyä seurannut väkijoukko kuljetti hänet sitten UNIA-järjestön "Liberty Hall" -rakennukseen. Julian piti hypyn jälkeen väkijoukolle puheen ilmailusta, esitteli itse suunnittelemaansa laskuvarjoa ja kehotti lopuksi heitä tukemaan mustien omistamaa A. I. Hart -tavarataloa, joka oli joutunut vaikeuksiin valkoisten omistamien liikkeiden kilpailun takia. Toisen hypyn Harlemiin Julian teki 5. marraskuuta 1923. Tällöin hän aikoi laskeutua St. Nicholas -puistoon, mutta tuuli kuljetti hänet läntisen 123. kadun poliisiasemarakennuksen kylkeen, josta poliisit joutuivat avustamaan hänet alas. Tälläkin kertaa Julianin hyppyä seurasi suuri väkijoukko.


title: Hubert Julian

text: Vuonna 1924 Julian alkoi suunnitella Atlantin ylilentoa New Yorkista Karibian kautta Liberiaan Afrikkaan. Kerättyään rahaa hän hankki vesitason, joka sai nimekseen "Ethiopia I". Koneen pyrstö koristeltiin myös UNIA-järjestön puna-musta-vihreillä väreillä. Julianin oli määrä lähteä lennolle 4. heinäkuuta 1924 Harlem-joelta, mutta lähtö viivästyi useita tunteja sen takia, että koneen myyjät vaativat Julianilta koneen hinnasta vielä puuttuvaa 1 400 dollarin rahasummaa. Julianin tukijat onnistuivat keräämään puuttuvan summan hänen lähtöään seuraamaan tulleelta väkijoukolta. Julianin kone nousikin lopulta ilmaan, mutta heti nousun jälkeen toinen koneen kellukeponttooneista irtosi ja Julian joutui tekemään pakkolaskun Flushing Bayhin.


title: Hubert Julian

text: Vastoinkäymisestä huolimatta Julian jatkoi vielä Atlantin ylilennon suunnittelua 1920-luvun lopulla, mutta nämä hankkeet eivät toteutuneet muun muassa siksi, ettei hän onnistunut keräämään niitä varten riittävästi rahoittajia. Suunnitelmat toivat Julianille kuitenkin kansainvälistä kuuluisuutta ja niipä vuonna 1930 Etiopian keisari Haile Selassie kutsui Julianin osallistumaan keisarin kruunajaisseremonioihin. Julain teki kruunajaisten aikana keisariin vaikutuksen onnistuneella laskuvarjohypyllään ja keisari myönsi hänelle Etiopian kansalaisuuden sekä palkkasi Julianin everstinä vastaperustettuihin Etiopian ilmavoimiin. Ilmavoimilla on tällöin kaksi Junkers-konetta, joita lensivät ranskalaiset lentäjät. Julian joutui kuitenkin neljän kuukauden kuluttua keisarin epäsuosioon rikottuaan keisarin lahjana saaman de Havilland Gipsy Moth -koneen epäonnistuneessa pakkolaskussa ja niinpä hän joutui palaamaan takaisin Harlemiin. Julian alkoi kuitenkin myöhemmin esitellä itseään Etiopian ilmavoimien ilmamarsalkkana.


title: Hubert Julian

text: Vuonna 1931 Julian lensi ensimmäisenä mustana lentäjänä Yhdysvaltojen halki rannikolta rannikolle. Hänellä oli hallussaan myös kestävyyslennon ennätyksiä, muun muassa vuonna 1931 hän lensi yhtäjaksoisesti 84 tuntia 33 minuuttia ilman välilaskua ja tankkausta. Julian lensi 1930-luvulla Amerikassa, Euroopassa ja Afrikassa ja selvityi ehjin nahoin useista pakkolaskuista. Hän johti myös pientä mustien lentäjien muodostamaa The Five Blackbirds -nimistä lentosirkusta.


title: Hubert Julian

text: Kun Benito Mussolinin Italia hyökkäsi Etiopiaan vuonna 1935, Julian lensi heti paikalle Haile Selassien hallituksen avuksi. Hänet nimitettiin kolme lentokonetta käsittäneiden Etiopian keisarillisten ilmavoimien komentajaksi, mutta lentämään hän ei enää päässyt. Julian joutui kuitenkin joulukuussa 1935 poistumaan Etiopiasta jouduttuaan tappeluun toisen Etiopian ilmavoimissa palvelleen yhdysvaltalaisen mustan lentäjän John C. Robinsonin kanssa. 1930-luvun lopulla Julian toimi lentonäytösten ohella elokuva-alalla ja oli muun muassa Oscar Micheauxin ohjaaman elokuvan "Lying Lips" tuottajana.


title: Hubert Julian

text: Toisen maailmansodan alkaessa Julian sai kuuluisuutta haastettuaan Saksan valtakunnanmarsalkka Herman Göringin Englannin kanaalin yllä lentokoneilla suoritettavaan kaksintaisteluun. Julianin mukaan Saksa oli loukannut ”pelkurimaisesti hänen rotunsa kunniaa”. Kaksintaistelu ei toteutunut, mutta Suomen talvisodan alettua Julian ilmottautui vapaaehtoisena lentäjänä Suomen ilmavoimiin. Talvisota ehti päättyä ennen kuin Julian saapui Suomeen ja hän olikin vain pari viikkoa kapteenin arvoisena Suomen ilmavoimien palveluksessa keväällä 1940. Hänen kerrotaan eksyneen lennollaan Turun lähistöllä ja jättäneen maasta poistuessaan kesäkuun alussa 1940 maksamattomia hotelli- ynnä muita laskuja. Oman kertomansa mukaan Julian oli tällöin viimeisen kerran lentokoneen ohjaimissa.


title: Hubert Julian

text: Toisen maailmansodan jälkeen Hubert Julian ryhtyi asekauppiaaksi ja perusti "Black Eagle Associates" -nimisen yrityksen, joka kävi aluksi kauppaa maailmansodan ylijäämätavaralla, mutta alkoi pian myös kaupata aseita ja ammuksia. 1950-luvun alussa Julian hankki aseita muun muassa Jacobo Arbenz Guzmánin johtamalle Guatemalan hallitukselle ja teki myös asekauppoja Dominikaaniseen tasavaltaan, Haitiin ja Pakistaniin. Julian menestyi taloudellisesti, mutta hän joutui kauppojensa takia FBI:n tarkkailuun. FBI kutsui Juliania röyhkeäksi ja hyvin älykkääksi playboyksi, jota varakkaat valkoiset naiset tukivat taloudellisesti.


title: Hubert Julian

text: Julian hankki asekaupoilla keräämillään varoilla itselleen talon Harlem-joen varrelta Bronxista. Talo oli täynnä Julianin eri puolilta keräämää esineistöä ja hänellä oli siellä muun muassa trooppisten lintujen eläintarha. Isokokoisella Julianilla oli myös 350 mittatilauspuvun kokoelma.


title: Hubert Julian

text: 1960-luvun alussa Julian joutui YK:n virkailijoiden pidättämäksi Kongon Elisabethvillessä, jonne hän oli saapunut avustustyöntekijänä esiintyen. YK epäili Julianin toimineen välittäjänä 18 miljoonan dollarin arvoisessa belgialaisessa asetoimituksessa Kongosta eroon pyrkinyttä Katangan osavaltiota johtaneelle Moise Tšombelle. Syyttömyyttään vakuuttanut Julian oli neljä kuukautta vangittuna Leopoldvillessä ja hänet palautettiin sitten Yhdysvaltoihin. Pidätys hiljensi Julianin toimia, mutta hän jatkoi kuitenkin asekauppiaana aina 1970-luvulle saakka. Asiakkaina olivat eri Afrikan maat. Yhdysvaltojen tulli epäili häntä myös kullan ja timanttien salakuljetuksesta.


title: Hubert Julian

text: Vuonna 1974 Julian suunnitteli vielä sotilasvallankaappauksessa syrjäytetyn Etiopian keisarin Haile Selassien pelastamista. Viimeiset vuotensa hiljaiseloa viettänyt Julian kuoli helmikuussa 1983 kotonaan Bronxissa New Yorkissa.


title: Hubert Julian

text: Hubert Julianista on julkaistu kaksi englanninkielistä elämäkertaa : "Black Eagle" (The Adventurers Club, London 1965) ja John Peer Nugentin kirjoittama elämäkerta "Black Eagle" (Stein and Day, New York 1971).


title: Knut von Hertzen

text: Knut Henrik Magnus von Hertzen (24. marraskuuta 1901 Viipuri – 16. heinäkuuta 1979) oli suomalainen insinööri, vakuutusneuvos ja ruotsin kielellä kirjoittanut kirjailija.


title: Knut von Hertzen

text: Von Hertzenin vanhemmat olivat everstiluutnantti Magnus Hertzen ja Sascha von Troil. Hän pääsi ylioppilaaksi 1919 ja valmistui diplomi-insinööriksi 1925.


title: Knut von Hertzen

text: Von Hertzen toimi Vakuutusyhtiö Saha-Palossa tarkastajana 1927–1940 ja toimitusjohtajana 1941–1947. Hän oli Jälleenvakuutusyhtiö Ursan toimitusjohtaja 1942–1952 ja Keskinäinen vakuutusyhtiö Teollisuus-Palon pääjohtaja vuodesta 1946. Von Hertzen sai vakuutusneuvoksen arvon 1953.


title: Knut von Hertzen

text: Von Hertzen oli Filmiaitan ja Filmrevyn päätoimittajana 1923–1929. Hän oli osakkaana 1925–1929 toimineessa A/B Kino-Recla O/Y:ssä joka tuotti kuusi mainos- ja lyhytelokuvaa sekä Oscar Tengströmin ohjaaman komediaelokuvan "Kyllä kaikki selviää".


title: Knut von Hertzen

text:
Nimimerkillä "Lars Kasper":
Omalla nimellä:


title: Holger Sumelius

text: Holger Rafael Sumelius (28. joulukuuta 1901 Tampere – 6. joulukuuta 1977 Espoo) oli suomalainen toimitusjohtaja, kilpapurjehtija ja ruotsin kielellä kirjoittanut runoilija.


title: Holger Sumelius

text: Sumeliuksen vanhemmat olivat Kyröskosken paperitehtaan omistaja vuorineuvos Gösta Sumelius ja Tyra Johanna Charlotta Mörtengren. Holger Sumelius oli naimisissa 1930–1939 Irma Hildegard Ahlströmin (s. 1910) kanssa ja vuodesta 1939 Ulla Paerschin kanssa.


title: Holger Sumelius

text: Sumelius kävi 8 luokkaa yhteiskoulua ja opiskeli sitten kaupallisia aineita Saksassa, Englannissa ja Belgiassa 1920-1926. Sumelius toimi "Sociedade Finlandeza Ltdan" toimitusjohtajana Rio de Janeirossa 1927–1928, Suomen paperitehtaiden yhdistyksen I osaston johtajan apulaisena 1929–1934 sekä Suomen paperitehtaiden yhdistyksen osastopäällikkönä vuodesta 1934 ja toimitusjohtajana vuodesta 1939. Hän oli The Paper Exporters of Finlandin toimitusjohtajana 1935–1939 ja hallintoneuvoston puheenjohtajana 1939–1946.


title: Holger Sumelius

text: Sumelius osallistui vuoden 1936 Berliinin olympialaisten purjehdukseen joukkueessa joka pääsi 6mR kilpapurjehdusluokassa 7. tilalle. Hän omisti 30 vuoden ajan 6mR luokan purjeveneen "Fandango" joka oli rakennettu 1937.


title: Omenan lisäversoisuustauti

text: Omenan lisäversoisuustauti "(Candidatus Phytoplasma mali)" on kemppien levittämä omenapuiden fytoplasmasairaus. Sen pääesiintymisalue on Keski-Eurooppa, mutta sitä on 2000-luvulla tavattu Suomestakin Varsinais-Suomesta ja Uudeltamaalta. Kemppien ohella sairaus voi levitä infektoituneiden taimien ja ymppäyksen avulla. Se aiheuttaa omenien koon pienentymistä ja makuvirheitä. Versoja syntyy päätesilmun kohdalle liikaa. Lehdet puhkeavat ja putoavat ennenaikaisesti ja ovat poikkeavan näköisiä.


title: Omenan lisäversoisuustauti

text: Fytoplasma on bakteerinkaltainen organismi, jolta puuttuu soluseinä. Sen päästessä omenapuuhun se elää johtosolukossa ja talvehtii juurissa. Kempit puolestaan talvehtivat havupuissa. Sairauden ilmetessä on otettava yhteys Eviraan. Sitä voidaan torjua huolellisella lisäysaineiston valinnalla ja kemppien torjunnalla. Kemiallista parannuskeinoa ei tunneta.


title: Julma-Ölkyn kalliomaalaus

text: Julma-Ölkyn kalliomaalaus sijaitsee Kuusamossa noin 3,5 km pohjoiskoilliseen läheisestä Suomussalmen Värikallion maalauksesta ja noin 47 kilometriä Kuusamon kirkosta etelään Kuusamon ja Suomussalmen kuntien rajalla. Se on Suomen pohjoisin kalliomaalaus, joka sijaitsee pystykalliossa 3,5 kilometriä pitkän Julma-Ölkyn rotkojärven itärannalla. Maalaus on veden pinnasta 1,5 metrin korkeudella ja siinä on 3−4 kuviota, joista voi helposti tunnistaa kaksi ihmishahmoa ja eläimen katkelman. Maalauksen kohdalle johtaa opastettu polku, mutta parhaiten sen näkee talvella järven jäältä.


title: Julma-Ölkyn kalliomaalaus

text: Maalaukset löysi vuonna 1987 tamperelainen hiihtoseurue retkellään Julma-Ölkyn rotkojärven vaikuttavien maisemien halki . Vuoden 2009 inventoinnissa kaikkia kuvioita ei pystytty erottamaan. Maalausten ikää ei pystytä päättelemään edes luonnonhistorian perusteella. Julma-Ölkky ja Värikallio ovat esimerkki maalauskohteista, jotka sijaitsevat ikiaikaisen kulkureitin varrella. Julma-Ölkky kuuluu Oulunjoen vesistöön.


title: Julma-Ölkyn kalliomaalaus

text: Kalliokuvat on maalattu rikkonaisen kallion kylkeen sen harmaalle osalle. Kuvioiden välissä on vanha halkeama ja niiden oikealla puolella niitä kiertää kvartsijuonne. Kallion pinta maalausten yläpuolella on murtumassa. Kuvat ovat haalistuneita ja vaikeasti hahmotettavissa.


title: Julma-Ölkyn kalliomaalaus

text: Vasemmanpuoleisella ihmishahmolla on paksu vartalo ja iso pyöreä pää, mutta sitä peittää osittain harmaa jäkälä. Lyhyet jalat ovat polvistaan taipuneet ja niille on maalattu jalkaterät. Vain vasen käsi erottuu digitaalisesti vahvistetusta valokuvasta.


title: Julma-Ölkyn kalliomaalaus

text: Oikealla puolella on toinen ihmishahmo, joka on muodoltaan kuin tikku-ukko. Silläkin on taivutetut polvet ja jalkaterät. Kädet ovat alhaalla mahdollisesti hieman taivutettuina ja pää on pienehkö. Oikean käden viiva saattaa jatkua pitkänä, mutta siinä oleva läikkä on selvempi kuin haalistuneet kädet. Kuvio saattaa esittää miestä, koska vartalon viiva jatkuu pitkälle alas.


title: Julma-Ölkyn kalliomaalaus

text: Oikean miehen alapuolella saattaa olla eläin, mikä voisi olla peura tai mahdollisesti hirvi. Eläimen pää on viivamainen ja vain oikeanpuoleinen viiva alaspäin on säilynyt. Jos se on jalka, olisi silläkin jalkaterä. Takajalka tuskin erottuu korostetussa digitaalikuvassa.


title: Julma-Ölkyn kalliomaalaus

text: Jos oikealla olevan miehen jalka on tarkoitettu koskemaan oletettua hirveä, kuuluu kuvioyhdistelmä siihen joukkoon, jossa näiden välistä yhteyttä ilmaistaan näin.


title: Julma-Ölkyn kalliomaalaus

text: Maalauksista on valokuvia (valokuva), jota on käytetty selostuksen pohjana ja josta toinen on myös digitaalisesti korostettu (valokuva).


title: Aaron Palushaj

text: Aaron Palushaj (s. 7. syyskuuta 1989 Northville, Michigan) on yhdysvaltalainen jääkiekkoilija, pelipaikaltaan oikea laitahyökkääjä. Hän siirtyi marraskuussa KHL:ssä pelaavaan Avtomobilist Jekaterinburgiin. Palushaj on syntyperältään albaani.


title: Aaron Palushaj

text: Ennen ammattilaisuraansa Palushaj pelasi yliopistokiekkoa Michiganin yliopistossa. Hän on St. Louis Bluesin toisen kierroksen varaus vuoden varaustilaisuudesta. Hänet myytiin keväällä 2010 Montreal Canadiensiin vaihdossa puolustaja Matt D'Agostiniin. Helmikuussa 2013 Palushaj siirtyi Colorado Avalancheen ja saman vuoden heinäkuussa Carolina Hurricanesiin. Pohjois-Amerikassa hän pelasi lähinnä AHL-sarjassa. Kaudeksi 2014–2015 Palushaj siirtyi kroatilaiseen KHL-seura Medveščak Zagrebiin. Hän jatkoi sieltä kuitenkin jo marraskuussa venäläiseen Avtomobilist Jekaterinburgiin.


title: Jalkapallon Suomensarjan kausi 1946–1947

text: Palloliiton Suomensarja 1946-1947 oli Palloliiton toiseksi korkein sarjataso jalkapallossa kaudella 1946-1947. Työväen Urheiluliiton seurat pysyivät edelleen poissa Palloliiton sarjoista ja ne pelasivat omia ja Suomensarjojaan.


text: Sarjan kaksi parasta nousi Palloliiton Mestaruussarjaan.


title: Šoqan Wälihanov

text: Šoqan Šynğysuly Wälihanov (, ; 1835 nykyisen Kazakstanin Qostanayn alueella – lokakuu 1865 Almatyn lähellä) oli kazakkilainen tiedemies ja kansanvalistaja.


title: Šoqan Wälihanov

text: Šoqan Wälihanov syntyi Venäjän alaisuuteen siirtyneen kaani Ablain pojanpojan perheeseen. Hän suoritti Omskin kadettikoulun ja työskenteli Länsi-Siperian kenraalikuvernöörinvirastossa tehden tutkimusmatkoja Keski-Aasiaan ja Kiinan länsiosiin. Vuosina 1860–1861 Wälihanov asui Pietarissa, jossa hän tutustui aikansa venäläissivistyneistöön.


title: Šoqan Wälihanov

text: Wälihanov laati tieteellisiä tutkimuksia Kazakstanin ja Keski-Aasian kansojen historiasta ja kulttuurista sekä kazakkien kansanperinteestä. Hän kirjoitti ensimmäisenä muistiin ja käänsi venäjäksi osan "Manas"-eepoksesta. Wälihanov vastusti kazakkiylimysten feodalismia, venäläistä kolonialismia sekä islamin ylivaltaa kannattaen venäläisiin malleihin perustuvaa kansansivistystyötä. Hänen ajatuksiaan veivät eteenpäin kazakkilaiset kansanvalistajat Ybyrai Altynsarin ja Abai Qunanbaiuly.


title: Chuck Leavell

text: Charles Alfred ”Chuck” Leavell (s. 28. huhtikuuta 1952 Birmingham, Alabama, Yhdysvallat) on yhdysvaltalainen pianisti ja kosketinsoittaja.


title: Chuck Leavell

text: Leavell tunnetaan parhaiten brittiläisen The Rolling Stones -rockyhtyeen pitkäaikaisena konserttipianistina. Hän oli myös The Allman Brothers Bandin jäsenenä 1970-luvulta. Hän on vaikuttanut uransa aikana useissa muissakin yhtyeissä ja tehnyt levyjä sooloartistina.


title: Chuck Leavell

text: Leavell liittyi The Rolling Stonesin kokoonpanoon konserttipianistiksi vuonna 1982. Tuolloin yhtyeessä vaikutti myös alkuperäiskosketinsoittaja ja yhtyeen perustajajäsen Ian Stewart. Stewart oli perustamassa yhtyettä vuonna 1962, mutta hänet poistettiin virallisten jäsenten joukosta jo vuonna 1963, sillä hänen ulkonäkönsä ei sopinut manageri Andrew Loog Oldhamin mielestä yhtyeen imagoon. Leavellista tuli vuonna 1982 yhtyeen pääkonserttipianisti ja Stewartin kuoltua 1985 yhtyeen ainoa kosketinsoittaja.


title: Kuvat.fi

text: Kuvat.fi on kuva/videopalvelu ja online-yhteisö, joka perustettiin vuonna 2004. Sivustolla voi jakaa omia kuviaan, videoita sekä luoda blogeja. Palvelu toimii ulkomailla nimellä Pic.fi.


title: Kuvat.fi

text: Palvelua tuotti alun perin Nebula Oy nimellä 1g, joka viittasi palvelun tarjoamaan levytilaan. Myöhemmin palvelua alkoi tuottaa Mediadrive Oy ja levytila kasvatettiin 50 gigatavuun.


title: Kuvat.fi

text: Palvelun tuottava Mediadrive Oy on ostanut ja integroinut palveluun useita suomalaisia kuvapalveluja kuten Kuvaboxin, ii2:n sekä fotopankin.


title: Talismaani (EP)

text: Talismaani on suomalaisen black metal -yhtyeen Hornan EP-levy. Se on julkaistu vuonna 2004 levymerkillä Sonic Supernova.


title: Keskiyön kauhut

text: Keskiyön kauhut (; myös "The Devil's Undead" tai "The Resurrection Syndicate") on vuonna 1973 julkaistu Peter Sasdyn ohjaama brittiläinen mysteerinen kauhutrilleri, jonka pääosissa ovat Christopher Lee ja Peter Cushing. Sivuosissa ovat muun muassa Diana Dors ja Michael Gambon.


title: Keskiyön kauhut

text: Brian Hayles oli laatinut käsikirjoituksen John Blackburnin romaaniin "Children of the Nightin" pohjalta. Elokuvan tuottajina toimivat Anthony Nelson Keys ja Christopher Lee. "Keskiyön kauhut" kuvattiin Lontoossa ja Dartmouthissa.


title: Keskiyön kauhut

text: "Keskiyön kauhut" sai ensi-iltansa kotimaassaan Iso-Britanniassa tammikuussa vuonna 1973. Yhdysvalloissa elokuva ilmestyi teattereihin kesäkuussa vuonna 1975.


title: Keskiyön kauhut

text: "Keskiyön kauhut" on julkaistu DVD:lle.


title: Keskiyön kauhut

text: "Keskiyön kauhut" kertoo Charles Binghamista (Lee) ja Mark Ashleysta (Cushing), jotka tutkivat murhia skotlantilaisessa orpokodissa.


title: Naamiokyyhky

text: Naamiokyyhky ("Oena capensis") on kyyhkylaji. Se on sukunsa ainoa laji.


title: Naamiokyyhky

text: Naamiokyyhkyn pituus on 22-26 senttimetriä, josta pyrstön osuus on 10-12 senttimetriä. Sen siipien kärkiväli on 28-33 senttimetriä. Naamiokyyhkyn ruumis on peni ja hoikka. Sillä on musta, kapea, pitkä ja levitettynä kiilamainen pyrstö. Siivillä on laajat ruosteenruskeat laikut. Vanhalla koiraalla on musta kurkku, rinta ja otsa sekä valkoinen vatsa. Nokka on punakeltainen. Vanhalta naaraalta pään ja rinnan musta väri puuttuu ja sen nokka punertavaa tyveä lukuun ottamatta tummanharmaa. Nuorilla yksilöillä on rinnassa ja siipien yläpuolella valkoisia, beigejä ja tummanharmaita laikkuja.


title: Naamiokyyhky

text: Naamiokyyhkyjä elää Arabian niemimaalla ja Saharan eteläpuolisessa Afrikassa.


title: Naamiokyyhky

text: Naamiokyyhkyt elävät pensaikkojen reunustamilla puoliaavikoiden viljelysalueilla. Naamiokyyhky liikkuu enimmäkseen maassa, mutta tekee pesänsä matalalle puuhun.


title: Kahdeksanjalkaiset kummajaiset

text: Kahdeksanjalkaiset kummajaiset ("Eight Legged Freaks") on vuonna 2002 ensi-iltansa saanut Ellory Elkayemin ohjaama kauhukomediaelokuva.


title: Cellular

text: Cellular on vuonna 2004 ensi-iltansa saanut David R. Ellisin ohjaama yhdysvaltalainen jännityselokuva. Elokuvassa biologianopettaja Jessica Martin (Kim Basinger) kidnapataan, mutta hän onnistuu soittamaan yhden puhelun satunnaiseen numeroon, josta vastaa Ryan (Chris Evans).


title: My Little Eye

text: My Little Eye ("My Little Eye") on vuonna 2002 ensi-iltansa saanut Marc Evansin ohjaama brittiläinen kauhuelokuva.


title: Jalkapallon Suomensarjan kausi 1947–1948

text: Palloliiton Suomensarja 1946-1947 oli Palloliiton toiseksi korkein sarjataso jalkapallossa kaudella 1946-1947. Työväen Urheiluliiton seurat pysyivät edelleen poissa Palloliiton sarjoista ja ne pelasivat omia ja Suomensarjojaan. Syksyllä 1948 sarjat yhdistettiin ja pelattiin vielä saman kauden kuluessa yhteiset sarjat.


text: Sarjan kaksi parasta nousi kauden 1948 yhteiseen Mestaruussarjaan.


text: (0-0) WP-35 luovutti VPV:lle ja sai vastaavasti luovutusvoiton SePS:sta.


title: Ketjukuulanuija

text: Ketjukuulanuija eli nivelnuija eli sotavarsta on aamutähden eli piikkinuijan kaltainen varstasta kehitetty ase. Siinä painava piikkipallo, "lyömäri", on kuitenkin kiinnitetty ketjulla aseen varteen. Ase ei ollut kovin yleinen, koska tällaisen aseen käsittely vaati taitoa, mutta sillä saadaan iskuun suurempi momentti kuin kiinteävartisella nuijalla. Sen lyöntejä on vaikeata torjua ja sillä voidaan lyödä myös kilven sisäpuolelle tai sitoa vastustajan käsi. Jos sitä osasi käyttää, se oli pelottava ase. Hyvin osunut lyönti saattoi murskata niin kypärän kuin kallonkin. Ketjullista kuulaa oli vaikeata hallita ja aseen käyttäminen tarvitsi paljon tilaa. Sillä saattoi myös lyödä vahingossa itseään.


title: Ketjukuulanuija

text: Samankaltainen ase oli ninjojen ja samuraiden käyttämä chigiriki. Se on kuin tavallinen ketjukuulanuija, mutta se koostuu noin 60 cm pitkästä putkesta, jonka päässä on ketjun varassa roikkuva piikkipallo tai tavallisemmin piikitön paino. Ketjun voi kiinnittää keppiin, jolloin asetta voi käyttää nuijana tai kävelykeppinä käyttäen kuljettaa sitä huomaamatta.


title: Sabina Spielreinin tarina

text: Sabina Spielreinin tarina ("Prendimi l'anima") on vuonna 2003 ensi-iltansa saanut, Roberto Faenzan ohjaama elokuva venäläisestä lastenlääkäristä Sabina Spielreinista, josta tuli maailman ensimmäinen naispuolinen psykoanalyytikko.


title: Tarina itkevästä kamelista

text: Tarina itkevästä kamelista ("Die Geschichte vom weinenden Kamel") on vuonna 2003 ensi-iltansa saanut Byambasuren Davaan ja Luigi Falornin ohjaama saksalais-mongolialainen dokumenttielokuva, joka kertoo Mongoliasta.


title: Zozo

text: Zozo ("Zozo") on vuonna 2005 ensi-iltansa saanut Josef Faresin ohjaama ruotsalainen elokuva.


title: Zozo

text: "Zozo" sai Pohjoismaiden neuvoston vuoden 2006 elokuvapalkinnon.


title: Zozo

text: Sisällissodan runtelemassa Beirutissa pieni Zozo menettää perheensä ja päätyy isovanhempiensa luokse Ruotsiin. Siellä libanonilaista maahanmuuttajapoikaa kiusataan koulussa ja poika ajautuu rikosten teille. Tarina perustuu osin ohjaaja Josef Faresin omiin kokemuksiin maahanmuuttajana.


title: Sekaisin suhteessa

text: Sekaisin suhteessa ("The Heartbreak Kid") on vuonna 2007 ensi-iltansa saanut Bobby ja Peter Farrellyn ohjaama romanttinen komedia.


title: Sekaisin suhteessa

text: Elokuva on uudelleenfilmatisointi vuoden 1972 elokuvasta "Sydäntenmurskaaja". Tarinassa nuori mies kyllästyy nuorikkoonsa jo häämatkalla ja tapaa paljon mielenkiintoisemman naisen.


title: Trollheim’s Grott

text: Trollheim’s Grott on suomalainen industrial/black metal -yhtye, joka on perustettu vuonna 1997.


title: Trollheim’s Grott

text: Helmikuussa 2018 Inferno uutisoi yhtyeen palaavan pitkältä levytystauoltaan ja julkaisevan kolmannen studioalbuminsa aikaisintaan kuluvan vuoden aikana.


title: Naukkarinen

text: Naukkarinen on seuraavien henkilöiden sukunimi:


title: Lady Chatterley (vuoden 2006 elokuva)

text: Lady Chatterley ("Lady Chatterley") on vuonna 2006 ensi-iltansa saanut Pascale Ferranin ohjaama elokuva.


title: Satimessa

text: Satimessa ("In the Bedroom") on vuonna 2001 ensi-iltansa saanut Todd Fieldin ohjaama draamaelokuva. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Valamiehet

text: Valamiehet ("Runaway Jury") on vuonna 2003 ensi-iltansa saanut Gary Flederin ohjaama yhdysvaltalainen jännityselokuva, jonka pääosissa näyttelevät John Cusack, Gene Hackman, Dustin Hoffman ja Rachel Weisz.


title: Nathalie

text: Nathalie ("Nathalie...") on vuonna 2003 ensi-iltansa saanut Anne Fontainen ohjaama elokuva. Tarinassa Catherine (Fanny Ardant) saa tietää miehensä uskottomuudesta ja palkkaa prostituoidun (Emmanuelle Béart) viettelemään tämän ja raportoimaan hänelle.


title: Nathalie

text: Vuonna 2009 Atom Egoyan ohjasi "Nathaliesta" englanninkielisen uudelleenfilmatisoinnin "Chloe".


title: Yksityinen suhde

text: Yksityinen suhde ("Une Liaison pornographique") on vuonna 1999 ensi-iltansa saanut Frédéric Fonteynen ohjaama romanttinen elokuva.


title: Adidas F50

text: Adidas F50 on urheiluvarustemerkki Adidaksen lanseeraama jalkapallokenkä. Ensimmäinen malli tuli kauppoihin 2010, vuoden 2010 MM-kisoja varten. Nykyään kenkiä ei enää valmisteta ja Adidas on tuonut markkinoille uuden samaa tyyliä edustavan X- kengän.


title: Adidas F50

text: Lionel Messi


title: Aidosti outoa

text: Aidosti outoa ("Stranger Than Fiction") on vuonna 2006 ensi-iltansa saanut Marc Forsterin ohjaama draamakomedia.


title: Aidosti outoa

text: Nukkavieru verotarkastaja (Will Ferrell) alkaa kuulla päässään naiskertojan ääntä, joka kommentoi hänen arkisia puuhiaan. Äkkiä ääni ilmoittaa miehen olevan kuolemassa ennenaikaisesti. Pian katsoja oivaltaa, että vieras ääni kuuluu kirjailija Karen Eiffelille (Emma Thompson), joka omalla tahollaan miettii uuden romaaninsa loppuratkaisua. Mies hakee apua kirjallisuusprofessori Jules Hilbertiltä (Dustin Hoffman). Kuoleman edessä hän myös alkaa elää entistä kiihkeämmin ja rakastuu asiakkaaseensa, kondiittori Anaan (Maggie Gyllenhaal).


title: Aidosti outoa

text: Outi Heiskanen (MTV3) piti elokuvaa fantastisen hauskana ja vertasi älykästä käsikirjoitusta Charlie Kaufmanin töihin. Myös Filmioppaan toimitus (Telvis.fi) vertaa teosta myönteisessä valossa elokuviin "Elämäni John Malkovichina" ja "Tahraton mieli".


title: Puhallinorkesteri Apollo

text: Puhallinorkesteri Apollo on pääkaupunkiseudulla toimiva Helsingissä harjoitteleva puhallinorkesteri. Orkesteri on aloittanut toimintansa vuonna 1989. Orkesteri on aiemmin käyttänyt harjoituspaikasta johtuvaa nimeä "Annantalon puhallinorkesteri" ja muuttanut, harjoituspaikan vaihtuessa, nimensä vuoden 1999 lopulla Apolloksi.


title: Puhallinorkesteri Apollo

text: Orkesterilla on haastava ja monipuolinen ohjelmisto. 10-vuotisjuhlakonsertissaan se mm. kantaesitti Kalevi Ahon tilausteoksen "Tristia".


title: Puhallinorkesteri Apollo

text: Orkesterin nykyinen taiteellinen johtaja ja kapellimestari on Tero Haikala.


title: Aika ei anna armoa

text: Aika ei anna armoa ("Out of Time") on Carl Franklinin ohjaama jännityselokuva vuodelta 2003. Sen pääosia esittävät Denzel Washington ja Eva Mendes. Washingtonin roolihahmo on floridalaisen pikkukaupungin poliisipäällikkö, joka on juuri eroamassa etsiväksi ylenneestä vaimostaan ja aloittanut suhteen naimisissa olevaan naiseen.


title: Naamiomurhaaja

text: Naamiomurhaaja ("Mask of Murder") on Arne Mattssonin ohjaama kanadalais-ruotsalainen kauhutrilleri vuodelta 1985. Elokuvan pääosissa ovat Rod Taylor, Christopher Lee ja Valerie Perrine. Trilleri kertoo sarjamurhaajasta pienessä kanadalaisessa kaupungissa. "Naamiomurhaaja" kuvattiin Ruotsissa.


title: Naamiomurhaaja

text: "Video-oppaassa" vuodelta 1994 Bello Romano sanoo, että kiinnostavinta elokuvassa on katsoa amerikkalaisnäyttelijöiden toilailua pienessä ruotsalaiskylässä. Hän antaa "Naamiomurhaajalle" kaksi tähteä viidestä, mikä vastaa sanallista arviota ”keskinkertainen”.


title: Rakkaus haisee

text: Rakkaus haisee ("Love Stinks") on vuonna 1999 ensi-iltansa saanut Jeff Franklinin ohjaama elokuva.


title: Dirty Pretty Things (elokuva)

text: Dirty Pretty Things ("Dirty Pretty Things") on vuonna 2002 ensi-iltansa saanut Stephen Frearsin ohjaama elokuva.


title: Kaikkeuden enkelit (elokuva)

text: Kaikkeuden enkelit ("Englar alheimsins") on vuonna 2000 ensi-iltansa saanut islantilaisen Friðrik Þór Friðrikssonin ohjaama elokuva, joka kertoo mielisairaasta taiteilijasta.


title: Kaikkeuden enkelit (elokuva)

text: Se perustuu kirjailija Einar Már Guðmundssonin samannimiseen teokseen.


title: Kunniavelka

text: Kunniavelka ("Rules of Engagement") on vuonna 2000 ensi-iltansa saanut William Friedkinin ohjaama sotilasdraama, jossa yhdysvaltalaista rauhanturvaajaa (Samuel L. Jackson) syytetään siviilien joukkomurhasta Jemenissä.


title: Jalkapallon Suomensarjan kausi 1948

text: Suomensarjan kausi 1948 oli 17. kerta kun pelattiin 1930 Suomessa alkanutta toiseksi ylintä sarjatasoa. 1948 oli ensimmäinen kausi kyseisellä sarjatasolla vuoden 1944 jälkeen, jolloin Palloliiton ja Työväen Urheiluliiton joukkueet pelasivat yhteisissä sarjoissa. Sarjaan osallistui 16 joukkuetta kummastakin liitosta. Vaasan Työväen Palloilijat (TUL) kuitenkin luopui sarjasta (pohjoislohko). Lohkovoittajat nousivat seuraavaksi kaudeksi mestaruussarjaan ja lohkojen 8 (7 pohjoisesta) viimeistä putosivat liittojensa maakuntasarjaan.


title: Jalkapallon Suomensarjan kausi 1948

text: joukkueet, taulukot


title: Jalkapallon Suomensarjan kausi 1948

text: VaaTP (Vaasan Työväen Palloilijat) luopui


title: Saalistaja (elokuva)

text: Saalistaja ("The Hunted") on vuonna 2003 ensi-iltansa saanut William Friedkinin ohjaama toimintaelokuva.


title: Juan Tomás Ávila Laurel

text: Juan Tomás Ávila Laurel (s. 1966, Santa Isabel) on päiväntasaajanguinealainen romaanikirjailija, runoilija, bloggaaja ja taide- ja kirjallisuusaikakauslehti "Atangan" päätoimittaja. Hän on kritisoinut romaaneissaan, runoissaan, teatteriesityksissään, blogikirjoituksissaan sekä ulkomaisissa yliopistoissa pidetyissä konferensseissa Päiväntasaajan Guinean presidenttiä Teodoro Obiang Nguema Mbasogoa. Ávila Laurel on kritisoinut myös kansainvälisen yhteisön halukkuutta hyväksyä presidentti Obiangin toimet. Ávila Laurel aloitti 11. helmikuuta 2011 nälkälakon protestoidakseen presidentti Obiangin ”diktatuuria”. Muutaman päivän kuluttua Ávila Laurel ilmoitti lähtevänsä ”vainottuna” Päiväntasaajan Guineasta Espanjaan, jossa hän aikoi jatkaa protestia. Nykyisin hän asuu maanpaossa Barcelonassa.


title: Juan Tomás Ávila Laurel

text: Ávila Laurel syntyi Espanjan siirtomaakaudella Santa Isabelissa eli nykyisessä Malabossa vuonna 1966 annobónilaisille vanhemmille. Hän asui Annobónin saarella seitsemänvuotiaasta 13-vuotiaaksi saakka ja kävi siellä peruskoulua. Ávila Laurelin Espanjassa vuonna 2009 ilmestynyt romaani "Arde el monte de noche" pohjautuu hänen kokemuksiinsa ja muistelmiinsa Annobónilla kasvamisesta. Annobónia ei tosin mainita kertaakaan teoksessa nimeltä. Teos ilmestyi vuonna 2017 myös suomeksi nimellä "Yössä vuori roihuaa" (Fabriikki Kustannus, ISBN 978-952-68456-5-4). Ávila Laurelin viimeisin teos "The Guguru Pledge" ilmestyi suoraan englanninkielisenä käännöksenä 2017 ja käsittelee Pohjois-Afrikasta Espanjan puolelle pyrkivien miesten epätoivoa.


title: Irina Palm

text: Irina Palm ("Irina Palm") on vuonna 2007 ensi-iltansa saanut Sam Garbarskin ohjaama elokuva. Siinä Marianne Faithfull esittää pojanpoikansa leikkaukseen rahaa tarvitsevaa lontoolaista naista, joka pestautuu Sohon seksipalveluun tyydyttämään miehiä käsillään. Hän keksii taiteilijanimekseen ”Irina Palm”, menestyy uudessa työssään todella hyvin ja rakastuu seksipalvelun omistajaan. Lopulta hänen poikansa saa selville millaisella työllä rahat on ansaittu.


title: 050187

text: 050187 on rap-artisti Junon neljäs studioalbumi, joka julkaistiin Sonyn kautta 12. huhtikuuta 2013. Albumi nousi parhaimmillaan 20. sijalle Suomen virallisella albumilistalla.


title: 050187

text: Marraskuun alussa 2012 YouTubessa julkaistiin noin minuutin kestävä näytevideo nimellä "Juno - Uusi albumi alkuvuodesta 2013", jonka taustalla soi pätkä kappaleesta "Pois netistä". Marraskuun puolessavälissä julkaistiin musiikkivideo albumin kappaleesta "Levyttävä artisti". 8. helmikuuta 2013 julkaistiin singlenä kappale "Kuuluuks", jolla vierailevat Janna Hurmerinta ja Gracias. Kappale sijoittui Suomen virallisen singlelistan toiselle sijalle. Albumin kappaleesta "Turisti" julkaistiin musiikkivideo heinäkuussa 2013. Levyn tuotannosta vastaavat Sakke Aalto ja Elokuu -yhtyeestä tuttu Jonas W. Karlsson. Albumi on nimetty Junon syntymäajan mukaan.


title: Armoton joukko

text: Armoton joukko (; myös "The Diamond Mercenaries") on vuonna 1976 ensi-iltansa saanut Val Guestin ohjaama toimintatrilleri, jonka pääosissa ovat Telly Savalas, Peter Fonda ja Christopher Lee. Sivuosissa ovat muun muassa O. J. Simpson, Hugh O'Brian ja Maud Adams. "Armoton joukko" kuvattiin Etelä-Afrikassa.


title: Armoton joukko

text: Elokuvan käsikirjoituksen laati ohjaaja Val Guest, Gerald Sanford ja Michael Winder. Tuottajina olivat Nat Wachsberger ja Patrick Wachsberger.


title: Armoton joukko

text: "Armoton joukko" sai ensi-iltansa kotimaassaan Yhdysvalloissa Los Angelesissa 14. tammikuuta vuonna 1976 ja New Yorkin ensi-ilta oli 10. maaliskuuta. Suomessa elokuva ilmestyi teattereihin ensi-ilta 3. syyskuuta.


title: Armoton joukko

text: "Armoton joukko" kertoo rikollisjoukosta, joka suunnittelee suurta timanttikaivoksen ryöstöä.


title: Armoton joukko

text: "Video-oppaassa" vuodelta 1994 Bello Romano moitti elokuvaa sekavaksi ja antoi sille kaksi tähteä viidestä, mikä vastaa sanallista arviota ”keskinkertainen”.


title: Valhe (elokuva)

text: Valhe ("L'Adversaire") on vuonna 2002 ensi-iltansa saanut Nicole Garcian ohjaama ranskalainen elokuva, joka kertoo valelääkäristä. Elokuva perustuu Emmanuel Carrèren samannimiseen romaaniin, jonka pohjana ovat Ranskassa sattuneet todelliset tapahtumat.


title: Salminkallion kalliomaalaus

text: Salminkallion kalliomaalaus sijaitsee Pirkanmaalla Pälkäneellä Luopioisissa Mustilahden kylässä Kukkian pohjoisosassa olevan niemen kapeikossa, jota kutsutaan Kuivassalmeksi. Maalausalue on pari metriä leveä ja sijaitsee rantamökin pihapiirissä. Maalauksessa on 6−10 merkkiä ja loput kuvioista ovat puuroutuneet sotkuksi.


title: Salminkallion kalliomaalaus

text: Maalauksen ilmoitti Ilkka Toivonen vuonna 1987 ja Tapio Seger, J.-P. Taavitsainen ja Ilkka Toivonen tarkastivat kohteen samana vuonna. Vuonna 1998 Tuula Heikkurinen-Montell katsasti paikan ja toisen tarkastuksen teki Miikka Haimila kunnan tilaaman inventoinnin yhteydessä vuonna 2004.


title: Salminkallion kalliomaalaus

text: Kalliomaalaus sijaitsee Kukkian Evinsalon ja mantereen väliin jäävän kannaksen länsipuolella Kuivassalmen pohjoisrannalla kalliojyrkänteen juurella. Kuvakentällä on pituutta pari metriä ja se sijaitsee noin 6 m järven nykytasoa ylempänä. Maalauksen kohdalla kalliossa on pieni syvennyksen tapainen, jota suojaa ylhäältä päin kalliolippa.


title: Salminkallion kalliomaalaus

text: Maalaus on ajoitettu sijaintinsa perusteella kivi- tai pronssikaudelle. Maalaukselta noin 60 metriä itään on Kuivassalmen kivikautinen asuinpaikka. Kukkialla on useita muitakin kivikautisia asuinpaikkoja. Edellisessä inventoinnissa vuonna 1963 paikalta löytyi kvartsikaavin ja muu kvartsiesine sekä kvartsi-iskoksia.


title: Salminkallion kalliomaalaus

text: Maalauskallio on melko hyvässä kunnossa. Pinnan rapautumisesta on merkkejä eikä kalliopinta kestä voimakasta ja toistuvaa koskettelua, sillä siitä ilmeisesti irtoaa pintaa ja kuvakenttä vahingoittuu.


title: Salminkallion kalliomaalaus

text: Luopioisten kautta on kulkenut vanha kulkureitti Päijänteen läntisen vedenjakajan ylitse itään.


title: Salminkallion kalliomaalaus

text: Maalaus sijaitsee kallioseinämän syvennyksessä. Väriä on suttaantuneena muutaman neliömetrin alueella, ja maalaus on yleisesti kulunut. Kuviot näkyvät huonosti. Kuvakenttää jakaa kahteen osaan lähes vaakasuuntainen halkeama, jonka reunoja on punavärillä maalattu. Halkeaman yläpuolella on punaväriä levinnyt laajemmin. Väriläikät ovat hieman eri värisiä.


title: Salminkallion kalliomaalaus

text: Yläosan selvin kuvio esittää ihmishahmoa, jolla on kädessään pystysuora käärmemäinen siksak-kuvio. Ihmisen vasemmalla puolella on pari heikkoa pystyviivaa. Myös vasemmalla ylhäällä erottuu heikosti ihmishahmo. Näiden oikealla puolella saattaa olla käden painama tai tassun jälki.


title: Salminkallion kalliomaalaus

text: Halkeaman alapuolella on leveitä, pystyjä värijälkiä sekä vasemmalla alhaalla on kaksi ihmishahmoa, joista toinen erottuu selvästi. Molempien kädet ovat kohotettuina ja jalat haarallaan. Kun kalliota seuraa vasemmalle, löytyy vielä pari vähäisempää maalausjälkeä, joista erottuu heikosti viisi pystyviivaa mutta ei erityisiä hahmoja.


title: Salminkallion kalliomaalaus

text: Koska järvelle on matkaa ja maalaus sijaitsee korkealla, se on todennäköisesti maalattu kallion juurella seisten.


title: Baron Gruff -tauti

text: Baron Gruff -tauti on hevosilla esiintyvä suolistosairaus. Sen aiheuttajina pidetään muun muassa stressiä sekä liian proteiinipitoista ravintoa. Tauti on harvinainen, ja sitä esiintyy yleensä kilpahevosilla. Se on saanut nimensä tautiin vuonna 1970 menehtyneen ruotsalaisen ravihevosen mukaan.


title: Baron Gruff -tauti

text: Baron Gruff -taudin oireisiin kuuluu muun muassa voimakas ripuli ja sen aiheuttama nestehukka, kuume sekä septinen šokki. Oireet johtuvat suolistossa tapahtuvasta nopeasta "Clostridium perfringens" -bakteerin lisääntymisestä. Tauti saattaa johtaa hevosen äkilliseen kuolemaan.


title: Rita Repulsa

text: Rita Repulsa on kuvitteellinen hahmo Power Rangers -universumissa, joka esiintyi ensimmäisen kerran sarjassa "Mighty Morphin Power Rangers". Hahmo perustui alun perin japanilaisen Super Sentai -sarjan "Kyōryū Sentai Zyuranger" viholliseen Witch Bandoraan. Vuonna 2006 Jetix-kanavan kyselyssä Rita Repulsa äänestettiin kaikkien aikojen mahtavimmaksi viholliseksi Power Rangers -televisiosarjan historiassa.


title: Rita Repulsa

text: Vuoden 2006 Power Rangers -sarjassa "Power Rangers Mystic Force" Rita Repulsa oli muuttunut Mystic Motheriksi, jota näytteli taas Ritan alkuperäinen näyttelijä Machiko Soga. Mystic Motherin sanottiin olleen kaiken hyvän taikuuden keisarinna ja mainittiin, että häntä oli kutsuttu Ritaksi hänen "pimeinä aikoina".


title: Rita Repulsa

text: Rita Repulsa oli paha avaruusnoita, joka halusi valloittaa maailman. Hän toimi Power Rangers -sarjassa kaikkein ensimmäisenä päävihollisena. Hänet muistetaan parhaiten kahdesta ylöspäin osoittaneesta hiustötteröstä, kirkuvasta äänestä, Madonna-tyylisistä tötterörintaliiveistään ja omaperäisestä asenteestaan. Vaikka hahmo oli sadistinen ja vallanhimoinen oli se usein myös humoristinen esimerkiksi silloin, kun Power Rangerit olivat onnistuneet pilaamaan hänen suunnitelmansa. Ritan yleisimpiin maneereihin kuuluikin päänsäryn valittaminen, kun hänen suunnitelmansa olivat epäonnistuneet. Kun Rita meni myöhemmin naimisiin Lord Zeddin kanssa, hänen humoristista luonnettaan tehostettiin entisestään. Hänet nähtiin usein riitelemässä Zeddin ja myöhemmin myös isänsä Master Vilen kanssa.


title: Rita Repulsa

text:
Rita hallitsi useita maagisia taitoja noituutensa ansiosta. Ensimmäisellä "Mighty Morphin Power Rangersin" tuotantokaudella hän kasvatti hirviönsä jättimäisiksi taikasauvansa heittämällä. Kolmannella tuotantokaudella laittamalla taikasauvat ristiin Zeddin kanssa.
Vuoden 2006 sarjassa "Power Rangers Mystic Force" hän oli kaiken hyvän taikuuden valtiatar ja hän pystyi tarvittaessa käyttämään taikuutta itsensä suojelemiseen.


title: Rita Repulsa

text: Rita Repulsaa on näytellyt kolme eri näyttelijää. Koska hahmo on alun perin "Zuyrangerin" hahmo Witch Bandora, häntä näytteli Machiko Soga alkuperäisessä japanilaisessa kuvamateriaalissa, jota käytettiin viholliskohtauksiin "Mighty Morphin Power Rangersin" ensimmäisellä tuotantokaudella. Äänenä toimi Barbara Goodson. Kun hahmo tuotiin toisen tuotantokauden lopulla takaisin, häntä näytteli Carla Perez, joka näytteli Ritaa aina sarjan "Power Rangers in Space" loppuun asti. Näiden lisäksi ensimmäisessä "Power Rangers -elokuvassa" häntä näytteli Julia Cortez. Barbara Goodson toimi Ritan äänenä myös Perezin ja Cortezin näytellessä hahmoa. Rita esiintyi viimeisen kerran Mystic Motherina, jolloin häntä näytteli jälleen Machiko Soga. Äänenä tuolloin toimi Susan Brady.


title: Rita Repulsa

text: Sarjan alussa, Rita Repulsa oli ollut vankina avaruussäiliössä yli 10 000 vuoden ajan. Hän vapautui, kun kaksi tutkimusmatkalla ollutta astronauttia löysi muukalaissäiliön ja uteliaisuudessaan avasivat sen. Rita pakeni säiliöstä yhdessä kätyriensä Goldarin, Squattin & Baboon ja Finsterin kanssa ja päätti valloittaa lähimmän planeetan, Maan. Sarjan kuluessa Rita Repulsa käytti Power Rangereita vastaan lukuisia eri suunnitelmia. Hän käytti avukseen muun muassa pelkoloitsuja, supersavisotureita, taikuutta estäviä loitsuja ja antoi välillä jopa kätyriensä Goldarin, Squattin ja Baboon toimia "johdossa". Mikään suunnitelmista ei kuitenkaan tuottanut tulosta ja Rita purki yleensä turhautumisensa kätyreihinsä lyömällä heitä taikasauvallaan tai huutamalla heille. Rita myös vannoi häviöidensä jälkeen aina joko kostoa tai vaihtoehtoisesti valitti päänsärkyä. Ritan aikakausi päävihollisena päättyi, kun Lord Zedd palasi ottamaan vallan takaisin itselleen. Silloin paljastui ettei Rita ollutkaan todellinen keisarinna vaan toimi pelkästään sijaishallitsijana Zeddin imperiumissa Zeddin ollessa poissa. Lord Zedd oli vihainen, kun Rita ei ollut onnistunut voittamaan Power Rangereita ja valloittamaan Maata. Ritan aneluista huolimatta Lord Zedd tuhosi Ritan taikasauvan, kutisti hänet pieneksi ja lähetti avaruuteen uudessa avaruussäiliössä.


title: Rita Repulsa

text: Rita oli kerran lähellä vapautumista, kun hänen avaruussäiliönsä putosi Maahan. Bulk ja Skull löysivät sen ja yrittivät avata sitä mitä eriskummallisimmin keinoin. Power Rangerit ehtivät kuitenkin estämään Ritan vapautumisen ja lähettivät säiliön takaisin avaruuteen. Myöhemmin säiliö laskeutui Kuuhun ja Rita pääsi vapaaksi. Hän meni salaa kuupalatsiin, jossa hänelle yhä uskollinen kätyri Finster palautti Ritan oikean kokoiseksi ja antoi hänelle myös rakkausrohdon, jonka avulla Lord Zedd rakastui häneen. Finster valmisti hänelle myös meikin, jonka avulla Rita näytti nuoremmalta (tämä selitti samalla näyttelijänvaihdoksen Sogasta Pereziin). Rakkausrohto toimi ja Rita ja Zedd menivät naimisiin. Avioliiton myötä Rita alkoi työskennellä Lord Zeddin rikoskumppanina. Zedd ja Rita yrittivät voittaa rangerit muun muassa kloonaamisen ja aikamatkustuksen avulla. Vaikka kaksikko yhä epäonnistui maailman valloittamisessa, rangerit olivat joutuneet kuitenkin suuremman haasteen eteen.


title: Rita Repulsa

text: Pian häiden jälkeen Ritan veli, Rito Revolto, saapui auttamaan siskoaan ja lankoaan Power Rangereiden tuhoamisessa. Kolmannella tuotantokaudella Lord Zedd ja Rita Repulsa kasvattivat hirviöt yhdessä laittamalla sauvansa ristiin, jonka jälkeen niiden energiat yhdessä suurensivat hirviöt. Heidän juonensa menivät yhä aina pilalle, jopa Ritan vakoojana toimineen Katherine Hillardin avustuksesta huolimatta. Rita oli laittanut Katherinen pahan lumouksensa valtaan, jotta hän vakoilisi rangereiden arkea. Myöhemmin Ritan pahasta lumouksesta vapauduttuaan Katherine korvasi Kimberly Hartin vaaleanpunaisena Power Rangerina. Lisäksi Goldarille selvisi, että Rita oli aiemmin käyttänyt rakkausrohtoa huumaamaan Lord Zeddin ja vaati vasta-ainetta peruuttamaan rohdon vaikutukset. Vasta-aine muuttikin Zeddin takaisin normaaliksi, mutta selvisi, että Zedd siitä huolimatta todella rakasti Ritaa.


title: Rita Repulsa

text: Vielä myöhemmin Ritan isä Master Vile saapui hetkeksi auttamaan tytärtään ja Zeddiä. Hän auttoikin heitä muuttamalla rangerit voimattomiksi lapsiksi.


title: Rita Repulsa

text: Kun Ritan isä Master Vile oli "Orb of Doomin" avulla onnistunut siirtämään Maapallon ajassa taaksepäin ja muuttanut rangerit siten lapsiksi, Zordon kutsui Aquitar-planeetalta Alien Rangerit puolustamaan Maapalloa. Minisarjan "Mighty Morphin Alien Rangers" aikana viholliset onnistuivat tuhoamaan rangereiden ninjakolikot ja räjäyttämään pommilla myös heidän komentokeskuksensa palasiksi.


title: Rita Repulsa

text: Rita ja Zedd eivät kauan ehtineet juhlia komentokeskuksen tuhoutumista, kun uusi vihollisryhmittymä nimeltä Machine Empire saapui ja hyökkäsi heidän kimppuunsa. Sen seurauksena Rita pyysi apua isältään Master Vileltä, joka suostui majoittamaan heidän joukkonsa. Niinpä he pakenivat Kuusta Zeddin jättimäisellä Serpentera-aluksella. Myöhemmin Rita palasi Zeddin ja Finsterin kanssa takaisin Kuuhun, jossa he liikkuivat paikasta toiseen uudella asuntoautollaan. He yrittivät myös pilata Machine Empiren suunnitelmia ja kerran jopa auttoivat rangereita estääkseen Machine Empireä valloittamasta Maata. Finster valmisti Ritalle myös tehokkaamman taikasauvan, jolla hän loi liian vahvan hirviön jopa rangereiden Zeo Ultrazordille. Kun Power Rangerit olivat myöhemmin lyöneet King Mondon ja hänen joukkonsa taistelussa, Rita ja Zedd antoivat Prince Sprocketille lahjan, jota he sanoivat sovinnoneleeksi. Todellisuudessa paketissa oli pommi, joka räjäytti koko kuningasperheen palasiksi.


title: Rita Repulsa

text: Rita ja Lord Zedd näyttäytyivät lyhyesti myös elokuvassa "Power Rangers turbovaihteella", kun Divatox soitti heille keskellä yötä ja kysyi neuvoa rangereiden voittamiseksi. Vastaukseksi Divatoxille Rita vei puhelimen kuorsaavan Zeddin naamalle ja sanoi että jos tietäisi keinon hänen ei tarvitsisi kuunnella kuorsausta. Sen jälkeen Rita vielä kehotti Divatoxia pakenemaan.


title: Rita Repulsa

text: "Power Rangers Mystic Forcessa" paljastui, että Rita oli saanut taikavoimansa takaisin. Rita käytti taikavoimiaan kuitenkin vain hyviin tarkoituksiin ja hänestä oli tullut kaiken hyvän taikuuden keisarinna. Hän antoi Mystic Force Power Rangereille myös heidän voimansa. Hän myönsi Clarelle velhon oikeudet ja auttoi Mystic Rangereita voittamaan pahuuden Mestarin.


title: Place Vendome (elokuva)

text: Place Vendome ("Place Vendôme") on vuonna 1998 ensi-iltansa saanut Nicole Garcian ohjaama elokuva, jonka pääosaa esittää Catherine Deneuve.


title: Place Vendome (elokuva)

text: Vincent Malivert johtaa jalokiviyritystä Pariisin hienostoaukiolla, Place Vendômella. Velkojen ja salakuljetussyytösten rasittamana hän tekee itsemurhan, ja alkoholistiparantolassa vuosia viettänyt vaimo Marianne (Deneuve) joutuu alkamaan selvittää hänen jälkeensä jättämiä asioita. Marianne löytää miehensä kassakaapista useita täydellisesti hiottuja timantteja. Hän päättää saattaa elämänsä järjestykseen myymällä ne. Silloin hän joutuu hämäräperäisen jalokivikauppiaan Battistellin pauloihin.


title: Vengo

text: Vengo ("Vengo") on Tony Gatlifin ohjaama elokuva vuodelta 2000. Se on flamencoaiheinen tarina kahden mustalaissuvun vihanpidosta.


title: Tideland

text: Tideland on vuonna 2005 ensi-iltansa saanut Terry Gilliamin ohjaama fantasiaelokuva.


title: Sammakoiden ennustus

text: Sammakoiden ennustus ("La Prophétie des grenouilles") on vuonna 2003 ensi-iltansa saanut Jacques-Rémy Girerdin ohjaama lasten animaatioelokuva.


title: Symposium Infra

text: Symposium Infra on suomalainen rap-duo, jonka muodostavat helsinkiläinen rap-artisti Konna ja joensuulainen tuottaja Ghost Rogue. Duon debyyttialbumi "Pohjola" julkaistiin 26. marraskuuta 2012 Napoleon Digitalin kautta. Albumin kappaleesta "Mustilla vesillä" julkaistiin musiikkivideo lokakuun alussa 2012 ja kappaleesta "Lapinlahden lalli" joulukuun lopussa samana vuonna.


title: Vain koiraihmisille

text: Vain koiraihmisille ("Must Love Dogs") on vuonna 2005 ensi-iltansa saanut Gary David Goldbergin ohjaama romanttinen komediaelokuva, joka kertoo eronneen naisen (Diane Lane) kumppaninetsinnästä.


title: Pohjola (albumi)

text: Pohjola on rap-duo Symposium Infran 26. marraskuuta 2012 julkaisema pitkäsoitto. Sen julkaisi Napoleon Digital. Albumin kappaleesta "Mustilla vesillä" julkaistiin musiikkivideo lokakuun alussa 2012. Toinen musiikkivideo julkaistiin joulukuun lopulla 2012 kappaleesta "Lapinlahden lalli".


title: The Science of Sleep

text: The Science of Sleep ("La Science des rêves") on vuonna 2006 ensi-iltansa saanut Michel Gondryn käsikirjoittama ja ohjaama fantasiakomedia. Elokuvan pääosissa ovat Gael García Bernal, Charlotte Gainsbourg, Miou-Miou ja Alain Chabat.


title: Rakkauden viimeinen siirto

text: Rakkauden viimeinen siirto ("The Luzhin Defence") on vuonna 2000 ensi-iltansa saanut Marleen Gorrisin ohjaama elokuva, jonka pääosissa nähdään John Turturro ja Emily Watson. Tämä Vladimir Nabokovin tarinaan perustuva elokuva sijoittuu 1920-luvulle ja kertoo mieleltään järkkyneen shakkimestarin rakkaudesta Italiassa tapaamaansa nuoreen naiseen.


title: Marie-Jon kaksi rakastajaa

text: Marie-Jon kaksi rakastajaa ("Marie-Jo et ses 2 amours") on vuonna 2002 ensi-iltansa saanut Robert Guédiguianin ohjaama elokuva.


title: Treffit Drewn kanssa

text: Treffit Drewn kanssa ("My Date with Drew") on vuonna 2004 ensi-iltansa saanut pitkä dokumenttielokuva. Se kertoo Brian Herzlingeristä, joka ihastui Drew Barrymoreen jo poikaiässä katsottuaan E.T.-elokuvaa ja pääsee nyt tietokilpailuvoiton ansiosta tapaamaan hänet ja kuvaamaan häntä videokameralla.


title: Erittäin salainen (vuoden 1952 elokuva)

text: Erittäin salainen (; myös "Mr. Potts Goes to Moscow") on vuonna 1952 ensi-iltansa saanut Mario Zampin ohjaama ja tuottama komediaelokuva, jonka pääosissa ovat George Cole, Oskar Homolka ja Nadia Gray.


title: Erittäin salainen (vuoden 1952 elokuva)

text: Jack Davies ja Michael Pertwee kirjoittivat käsikirjoituksen. Komedia sai ensi-iltansa Lontoossa 19. marraskuuta vuonna 1952 kotimaassaan Iso-Britanniassa. Suomen ensi-ilta oli 17. huhtikuuta.


title: Munkkivuoren kirkko

text: Munkkivuoren kirkko on Munkkiniemen seurakunnan kirkkorakennus aivan Munkkivuoren ostoskeskuksen vieressä Munkkiniemen kaupunginosassa Helsingissä. Kirkon yhteydessä on seurakuntatalo. Erillinen kellotorni kolmine kelloineen on myös vuodelta 1963. Kirkon on suunnitellut arkkitehti Olavi Kantele, joka oli aiemmin työskennellyt pitkään Aarne Ervin toimistossa. Munkkivuoren seurakunta itsenäistyi vuonna 1967 Munkkiniemen seurakunnasta. Vuoden 2011 alussa seurakunnat yhdistettiin jälleen.


title: Munkkivuoren kirkko

text: Kirkossa on Åke Hellmanin alttarimosaiikki "Fiat voluntas tua" (Tapahtukoon sinun tahtosi) vuodelta 1965. Kirkon urut ovat 30-äänikertaiset.


title: Matka Albaniaan

text: Matka Albaniaan on Maarit Verrosen vuonna 1997 julkaisema matkakuvaus. Kirja kertoo kirjailijan vuonna 1995 tekemästä viikon kestäneestä matkasta Albaniaan.


title: Rito Revolto

text: Rito Revolto on kuvitteellinen hahmo Power Rangers -universumissa, joka oli mukana sarjan "Mighty Morphin Power Rangers" kolmannella tuotantokaudella ja vielä sitä seuranneessa sarjassa "Power Rangers Zeo". Hän oli Rita Repulsan idiootti ja luurankoa muistuttanut veli ja Master Vilen poika. Hahmo pohjautui japanilaisessa Super Sentai -sarjassa "Ninja Sentai Kakuranger" olleeseen viholliseen nimeltä Gashadokuro. Rito oli humoristinen ja aluksi myös voimakas vihollinen. Loppua kohden hänestä kuitenkin muuttui vain koominen hahmo. Rito piti hauskuuttelusta yhtä paljon kuin pahana olosta. Hänen läsnäolonsa ärsytti suuresti Lord Zeddiä, erityisesti silloin, kun Rito kutsui häntä nimellä "Ed".


title: Rito Revolto

text: Rito Revoltoa näytteli Danny Wayne Stallcup ja äänenä toimi Bob Papenbrook.


title: Rito Revolto

text: Rito Revolto saapui vähän Ritan ja Lord Zeddin häiden jälkeen Kuuhun tapaamaan siskoaan. Melkein heti saapumisensa jälkeen Rito sai johdettavakseen hirviöjoukon, joka onnistui väijyttämään rangerit. He tuhosivat rangereiden alkuperäiset voimakolikot ja Thunderzordit. Rito toi häälahjana siskolleen ja Zeddille myös ison joukon munia, joista kuoriutui mustia lintumaisia tengasotureita, jotka korvasivat Lord Zeddin aiemmin käyttämät savisoturit rivisotilaina. Hän toi myös toisenlaisen munan, josta kuoriutui Vampirus-hirviö.


title: Rito Revolto

text: Hieman myöhemmin rangerit saivat käyttöönsä uudet ninjavoimat ja he taistelivat Ritoa vastaan uusilla Ninjazordeillaan. Hänet kuitenkin lyötiin nopeasti Ninja Mega Falconzordin voimasta, jonka jälkeen Rito pakeni takaisin Ritan ja Zeddin kuupalatsiin. Häviöstään huolimatta Rito jäi auttamaan Zeddiä ja Ritaa Maan valloituksessa. Hän taisteli usein Goldarin rinnalla.


title: Rito Revolto

text: Kun Master Vile saapui, Rito yritti näyttää isälleen heidän vanginneen Ninjorin uurnaan. Hän vahingossa kuitenkin pudotti uurnan ja Ninjor pääsi karkuun. Kun Master Vile esitteli myöhemmin "Orb of Doomin", hän määräsi Riton viemään sen Angel Groven ulkopuolelle oikeaan paikkaan. Rito onnistui tehtävässään, tosin onnen kautta arvaamalla oikean sijainnin. Sen jälkeen Master Vile aktivoi "Orb of Doomin" ja siirsi sillä Maapallon ajassa taaksepäin muuttaen myös Power Rangerit voimattomiksi lapsiksi.


title: Rito Revolto

text: Hieman sen jälkeen Rito ja Goldar asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa. Rito ja Goldar onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä. Vähän myöhemmin kaksikolle annettiin uusi tilaisuus räjäyttää komentokeskus pommilla. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon. He onnistuivat tehtävässään ja komentokeskus räjähti pommin voimasta palasiksi. Kaaoksen keskellä Rito ja Goldar varastivat myös rangereiden voimakkaan Zeokristallin.


title: Rito Revolto

text: Pian kuitenkin selvisi, että Rito ja Goldar olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja. Kaksikko kohtasi pian Bulkin ja Skullin ja ryhtyivät turvapaikkaa vastaan heidän avustajikseen. Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä. Rito palasi sen jälkeen siskonsa ja siskonsa miehen rinnalle ja auttoi heitä heidän yrityksissään syrjäyttää roboteista koostunut avaruusrotu Machine Empire.


title: Rito Revolto

text: Rito nähtiin viimeisen kerran Zeddin ja Ritan matkailuautossa heti sen jälkeen, kun he olivat tuhonneet pommillaan Machine Empiren kuningasperheen. Rito ei myöhemmin osallistunut Dark Specterin järjestämään kokoukseen Cimmerian-planeetalla. Häntä ei myöskään nähty silloin, kun Zedd ja Rita hyökkäsivät Vican galaksiin.


Society for Worldwide Interbank Financial Telecommunication (SWIFT) hoitaa pankkien tunnusnumeroiden rekisteröinnin ja pitää yllä luetteloa näistä numeroista.


title: Society for Worldwide Interbank Financial Telecommunication

text: Osuuskuntamuotoinen Swift perustettiin vuonna 1973, ja perustajina oli noin 240 pankkia eri puolilta maailmaa. Hankkeen tavoitteena oli maailmanlaajuinen pankkien tietokoneverkko, johon oli määrä siirtyä vähittäin. Tietokoneet olivat tulleet pankkien käyttöön 1950-luvulla, ja 1970-luvulla rakennettiin vauhdilla kansallisia reaaliaikaisesti eli viiveittä toimivia maksuliikennejärjestelmiä.


text: Swiftin päämaja perustettiin Brysseliin, johon sijoitettiin myös järjestelmän toinen tietokonekeskus. Toinen sijoitettiin Amsterdamiin. Jokaisessa jäsenmaassa toimi "konsentraattoriksi" kutsuttu aluekeskus, joka hoiti liikennettä oman maansa pankkeihin ja toisaalta muiden aluekeskusten ja pääkeskusten muodostamaan kansainväliseen pankkiverkkoon. Swiftin pää- ja aluekeskusten tietokoneet olivat Burroughsin valmistamia, mutta eri maiden pankit saattoivat liittyä Swift-järjestelmään myös ICL:n ja General Automationin valmistamilla laitteilla.


text: Swift paransi paitsi maksuliikenteen nopeutta, myös tietoturvallisuutta. Maksuosoitukset käännettiin standardoidulle tietokonekielelle. Pikasanomiin saatiin vastaanottajalta kuittaus alle viidessä minuutissa, tavallisiinkin sanomiin noin puolessa tunnissa, kun siihen asti kansainvälisessä maksuliikenteessä oli käytetty tavallista kirjepostia sekä telexiä eli kaukokirjoitinta. Esimerkiksi Suomesta Keski-Eurooppaan kulki maksumääräys ennen Swiftiä 1–3 viikossa, ja Swift-järjestelmässä aika lyheni noin kolmeen pankkipäivään. Pikamääräyksiä hoidettiin nopeamminkin lisämaksusta.


text: Swift-tiedonsiirto toimi kansallisilta posti- ja telelaitoksilta vuokratuilla puhelinlinjoilla, ja järjestelmän suosion myötä tiedonsiirrosta pyydettyjä hintoja pyrittiin eri maissa korottamaan, vaikka tariffeista oli alussa sovittu kansainvälisen postiliiton kanssa.


text: Pankkeja alettiin kytkeä Swift-järjestelmään heinäkuussa 1976, ja vuotta myöhemmin tietoverkossa oli 134 pankkia ja 230 tietokonepäätettä. Vuonna 1977 jo miltei kaikki Länsi-Euroopan ja Pohjois-Amerikan maat olivat mukana järjestelmässä, ja seuraavana oli vuorossa Japani. Vuonna 1979 Swift-verkko ulottui 30 maahan, ja vuonna 1996 Swift-järjestelmään kuului jo 5 150 pankkia 147 maailman maassa. Keskustietokoneet sijaitsivat tuolloin Alankomaissa ja Yhdysvalloissa.


text: Swift oli 1990-luvun keskivaiheille saakka maailman nopeimmin kasvava kansainvälinen tietoverkko, kunnes internet ajoi kasvunopeudessa sen ohi. Yksittäisten maksumääräysten lisäksi Swiftiä käytettiin muun muassa kansainvälisessä reaaliaikaisessa valuuttakaupassa Reutersin ja Dow Jonesin tietojärjestelmien rinnalla.


text: Vuonna 2012 Iran suljettiin ulos Swift-yhteistyöstä osana sen ydinohjelmaa vastaan asetettuja pakotteita.


text: Venäjä on perustanut maan sisäisen SPFS-maksujärjestelmän siltä varalta, että koko Venäjä tai lännen sanktiolistalle joutuneet venäläisyritykset irrotettaisiin Swift-maksujärjestelmästä.


text: Syksyllä 2018 Euroopan unioni suunnitteli luovansa Swiftille vaihtoehtoisen SPV-maksuvälityspalvelun kiertääkseen Yhdysvaltain Iranille uudelleen asettamia pakotteita, joita EU ei hyväksy.


text: 2010-luvulla Swift-järjestelmään on kohdistunut useita tietomurtoja. Vuonna 2016 epäiltiin Pohjois-Koreaa syylliseksi Swift-tietomurtoon Bangladeshissä. Vuonna 2017 paljastui, että Yhdysvaltojen tiedusteluvirasto NSA olisi murtautunut Lähi-idässä pankkien tietojärjestelmiin.


title: Kunnian kukkula (muistomerkki)

text:
Kunnian kukkula (, ) on 35 metriä korkeaalla keinotekoisella mäellä sijaitseva, 70,6 metriä ympäristöään korkeammalle kohoava muistomerkki neuvostosotilaille, jotka olivat mukana toisessa maailmansodassa. Muistomerkki sijaitsee 21 kilometrin päässä Valko-Venäjän pääkaupungista Minskistä itään, Smaljavitšyn piirissä
Minskin kansainväliselle lentoasemalle (Minsk-2) johtavan valtatien M2 varrella.


title: Kunnian kukkula (muistomerkki)

text: Muistomerkin suunnitelivat kuvanveistäjät A. Bembel ja A. Artimovitš, arkkitehdit O. Stahovitš ja L. Mitsevitš sekä insinööri V. Laptsevitš. Muistomerkin rakentaminen aloitettiin vuonna 1967 ja muistomerkki valmistui vuonna 1969, jolloin oli kulunut 25 vuotta siitä, kun puna-armeija oli vapauttanut Valko-Venäjän saksalaisilta. Maata mäelle tuotiin eri puolilta Valko-Venäjää ja symbolisesti myös Sevastopolin, Odessan, Moskovan ja Kiovan sankarikaupungeista ja Brestin sankarilinnoituksesta, Volgogradin Äiti synnyinmaa-patsaan alustana toimivana Mamajevin kurgaanilta sekä Pietarin Piskarevskojen hautausmaalta.  (Huom: Kohde on uudehko taideteos, ja maassaan ei-vapaalle panoraamalle kuuluvien rajoitusten piirissä.)


title: Silk Road

text: Silk Road () on kauppapaikka netissä, joka toimi Tor-piilopalveluna. Sivu tuli tunnetuksi siitä, että pääosa myydyistä tuotteista oli huumeita. Sivusto oli Tor-verkossa toimivan darknetin suurimpia kauppapaikkoja yli 1,2 miljardin Yhdysvaltain dollarin myynnillään (alkuperäinen Silk Road). Siellä myytiin myös esimerkiksi väärennettyjä henkilöllisyysasiakirjoja ja laittomia palveluja kuten tietomurtoja ja jopa palkkamurhia.


title: Silk Road

text: Kaupankäynti sivulla tapahtui bitcoin-virtuaalivaluutan avulla. Ostokset toimitettiin asiakkaalle useimmiten postin välityksellä. Silk Roadilla oli käytössä julkisten Internet-huutokauppojen tapaan palautejärjestelmä, jota pystyi käyttämään apuna myyjän luotettavuuden arvioimisessa. Sivuston ylläpito otti myyntituloista kymmenen prosenttia itselleen. Ostaminen vaati käyttäjätilin, joka kuitenkin oli ilmainen. Sivustolle pääsi myös tor2web-palvelun kautta. Se on tunnettu Yhdysvalloissa esimerkiksi huumeiden, varastettujen maksukorttien ja laittomien käsiaseiden kaupastaan.


title: Silk Road

text: Yhdysvaltojen viranomaiset sulkivat Tor-verkossa toimineen kauppapaikan 2. lokakuuta 2013. Silk Roadilla myytiin useita laittomia tuotteita ja palveluita. Alkuperäisen Silk Roadin perusti yhdysvaltalainen ohjelmistoinsinööri Ross Ulbricht. Hänet pidätettiin syksyllä 2013. Ulbricht tuomittiin elinkautiseen vankeuteen toukokuussa 2015, mutta hänen arvioitiin valittavan tuomiostaan.


title: Silk Road

text: Silk Roadin sulkemisen jälkeen osa alkuperäisen Silk Roadin kaupankäynnistä siirtyi pian nimellä "Silk Road 2" avattuun kauppapaikkaan, mutta osa kaupasta siirtyi yleisille hakukoneille näkymättömän internetin (deep webin eli syvän webin) muihin kauppapaikkoihin kuten "Black Market Reloaded" -nimiselle osto- ja myyntisivustolle, joka samaten toimii Tor-verkossa. FBI sulki Silk Road 2.0 -kauppapaikankin 5. marraskuuta 2014. Tähän liittyen FBI pidätetti muun muassa nimimerkkiä DoctorClu käyttäneen Silk Road 2:n ylläpitäjän (oikealta nimeltään Brian Richard Farrell).


title: Silk Road

text: Jo muutama tunti Silk Road 2.0:n sulkemisen jälkeen toinen pimeän webin (Tor-verkossa toiminut) kauppapaikka muutti nimensä muotoon "Silk Road 3 Reloaded" ja valtasi osan aiemmista Silk Roadin asiakkaista itselleen. Uutta nimeään lukuun ottamatta tämä kauppapaikka ei ollut kytköksissä aiempien Silk Road -kauppapaikkojen kanssa. Silk Road 3:n kaupankäynnin paljolti laittomaan luonteesta viittasi se, että kesäkuun 2015 alussa listatuista 50 920 myyntinimikkeistä yli 30 508 lukeutui otsikon Drugs (lääkeaineet ja huumeet) alle. Darknetissä (Tor-verkkoa muistuttava darknet voi perustua myös esimerkiksi I2P-ohjelmistoon) on kuitenkin tunnistettu kaupankäynnin jakautuminen yhä useampiin virtuaalisiin kauppapaikkoihin. Osa näistä perustuu luottamusverkkoihin, jolloin kauppapaikalle pääsy edellyttää kutsua.


title: Jaka Hvala

text: Jaka Hvala (s. 15. heinäkuuta 1993) on slovenialainen mäkihyppääjä. Hän edustaa Ssk Ponikve -seuraa.


title: Jaka Hvala

text: Hvala saavutti nuorten MM-kilpailuissa pronssia joukkuemäessä Hinterzartenissa 2010 ja hopeaa henkilökohtaisessa kilpailussa Erzurumissa 2012. Hän voitti tammikuussa 2013 Liberecissä käydyissä nuorten maailmanmestaruuskilpailuissa sekä henkilökohtaisen kullan että joukkuekullan Slovenian joukkueessa.


title: Jaka Hvala

text: Ensimmäisessä maailmancup-kilpailussaan Zakopanessa tammikuussa 2012 Hvala sijoittui 29:nneksi. Seuraavassa kilpailussaan Lahden normaalimäessä Hvala oli yhdeksäs. Kaudella 2012-2013 hän sijoittui viidenneksi Engelbergissä joulukuussa 2012.


title: Jaka Hvala

text: Helmikuussa 2013 Hvala voitti ensimmäistä kertaa urallaan maailmancupin osakilpailun Saksan Klinghenthalissa johdettuaan kilpailua jo ensimmäisen kierroksen jälkeen. Continental Cupissa hän on saavuttanut marraskuuhun 2012 mennessä yhden kakkos- ja kaksi kolmossijaa.


title: Jan Kaus

text: Jan Kaus (s. 22. tammikuuta 1971) on virolainen kirjailija. Hän on opiskellut kasvatusoppia ja filosofiaa Tallinnan yliopistossa.


title: Jan Kaus

text: Kaus toimi Viron kirjailijaliiton puheenjohtajana 2004–2007. Hän on mukana järjestämässä vuosittain pidettävää Tallinnan kansainvälistä runofestivaalia, kuuluu Viron elokuvatoimittajien liittoon ja on myös kuvataiteilija. Hän soittaa bassokitaraa undergroundyhtye Dreamphishissä, jonka albumilla "Happiness Happens" on hänen sävellyksiään ja sanoituksiaan.


title: Jan Kaus

text: Kaus on virontanut Sofi Oksasen teokset "Puhdistus" ja "Kun kyyhkyset katosivat".


title: HMS Terrible (1895)

text: HMS Terrible oli Britannian kuninkaallisen laivaston Powerful-luokan ensimmäisen luokan risteilijä.


title: HMS Terrible (1895)

text: Alus tilattiin J. & G. Thomsonilta Clydebankistä ja sen köli laskettiin vuonna 1894. Alus laskettiin vesille 27. toukokuuta 1895 ja se valmistui 24. maaliskuuta 1898.


title: HMS Terrible (1895)

text: Alus myytiin romutettavaksi vuonna 1932.


title: The Last Supper (Black Sabbath)

text: The Last Supper on Black Sabbath-yhtyeen konsertti-videojulkaisu vuodelta 1999. Se on kuvattu yhtyeen alkuperäiskokoonpanon Yhdysvaltain kiertueella samana vuonna. Konserttimateriaalin ohessa nähdään yhtyeen ja sen jäsenten haastatteluja.


title: Taivaljärven kaivos

text: Taivaljärven kaivos on Sotkamoon suunnitteilla oleva hopeakaivos, jonka on tarkoitus aloittaa toimintansa vuosien 2013–2014 aikana. Kaivoshankkeen takana on ruotsalais-suomalaisessa omistuksessa oleva Sotkamo Silver Oy.


title: Taivaljärven kaivos

text: Taivaljärven hopeaesiintymä löytyi 1980. Kajaani Oy teki alueella valtauksen saman vuoden syksyllä ja tutki aluetta vuoteen 1988 saakka. Vuosina 1988–1991 esiintymää tutki Kajaani Oy:n ja Outokumpu Oy:n perustama "Taivalhopea"-niminen työyhteenliittymä. Alueella tehtiin yhteensä 46 kilometriä kairausta sekä rakennettiin 2 600 metriä pitkä tutkimustunneli 350 metrin syvyyteen.


title: Taivaljärven kaivos

text: Myöhemmin esiintymän valtasi vuonna 2006 perustettu "Silver Resources Oy", joka oli ostanut Taivalhopean tutkimusaineiston. Silver Resources Oy muutti myöhemmin nimekseen "Sotkamo Silver Ab" yhdistyttyään 2010 GEXCO Ab:n kanssa. Yhtiön kotipaikka on Ruotsissa mutta omistuksesta on 70% suomalaisilla sijoittajilla. Vanha tutkimustunneli tyhjennettiin vedestä 2010 ja vuosina 2010–2011 alueelle tehtiin vielä 6,3 kilometriä lisäkairauksia. Kaivospiirin maa-alue ostettiin 2011 ja kaivoskirja saatiin 2012.


title: Taivaljärven kaivos

text: Taivaljärven esiintymän mineraalivarat ovat 3,5 miljoonaa tonnia. Malmi sisältää keskimäärin 91 grammaa hopeaa / tonni ja lisäksi 0,7% sinkkiä ja 0,4% lyijyä sekä 0,3 grammaa kultaa / tonni. Suunnitellulla 350 000 tonnin vuosilouhinnalla kaivos voisi toimi 7–8 vuotta nykyisin tunnetuilla varannoilla. Louhinta on tarkoitus tehdä aluksi avolouhoksesta mutta myöhemmin pääosin maan alta. Kaivoksen on laskettu tuottavan toiminta-aikanaan 2,5 miljoonaa kuutiometriä rikastushiekkaa ja 1,2 miljoonaa tonnia sivukiveä.


title: Tunturihiippasammal

text: Tunturihiippasammal ("Orthotrichum pellucidum") on lehtisammallaji hiippasammalten heimossa ("Orthotrichaceae"). Lajin on kuvannut ensimmäisen kerran Sextus Otto Lindberg vuonna 1867.


title: Tunturihiippasammal

text:
Tunturihiippasammalta esiintyy harvinaisena Maan pohjoispuoliskon vuoristoalueilla, erityisesti arktiselle vyöhykkeellä. Eniten lajia esiintyy Pohjois-Amerikassa Kalliovuorten pohjoisosissa. Pohjoismaissa on vain muutamia tunnettuja kasvupaikkoja. Suomen alueella tunturihiippasammal kasvaa Pohjois-Lapissa Enontekiön suurtuntureilla ja Koillismaalla.
Kasvupaikat ovat avoimia ja valoisia tuntureiden kalkkikallioita ja kalkkipahtoja. Suomen uhanalaisuusluokituksessa tunturihiippasammal on äärimmäisen uhanalainen (CR). Sitä uhkaa ilmaston lämpeneminen.


title: Objekti (lauseenjäsen)

text: Objekti ( ’eteen heitetty’, ’vastaan asetettu’) on lingvistiikassa lauseenjäsen, joka ilmaisee tekemisen kohteen, esimerkiksi ”Pekka maalaa "taulua"”. Akkusatiivikielissä objekti on tyypillisesti eri sijamuodossa tai ilmaistu eri adpositiolla kuin lauseen subjekti. Suomen kielessä objekti voi olla eri muodoissa lauseen rakenteesta ja merkityksestä riippuen. Monissa indoeurooppalaisissa kielissä lauseessa voi esiintyä samanaikaisesti sekä suora että epäsuora objekti.


title: Objekti (lauseenjäsen)

text: Suomessa on käytössä merkitykseltään kaksi erilaista objektia: kokonaisobjekti ja osaobjekti. Kokonaisobjektin sija on akkusatiivi, joka on useimmiten nominatiivin tai genetiivin kaltainen; vain persoonapronomineilla ja pronominilla "kuka/ken" on erityiset akkusatiivimuodot, esim. "minut, kenet". Osaobjektin sija on partitiivi.Osaobjektia käytetään


title: Objekti (lauseenjäsen)

text: Kokonaisobjektia käytetään


title: Objekti (lauseenjäsen)

text: Monikollinen kokonaisobjekti on nominatiivin kaltainen, yksikössä on käytössä sekä genetiivin kaltainen ns. päätteellinen muoto että nominatiivin kaltainen ns. päätteetön muoto. Päätteetöntä muotoa käytetään silloin kun lauseessa ei ole erillistä subjektia, eli imperatiivi- ja passiivilauseissa.


title: Objekti (lauseenjäsen)

text:
Pasiivilauseen objekti on kuitenkin päätteellinen referatiivisen lauseenvastikkeen yhteydessä, esim.
vrt.


title: Objekti (lauseenjäsen)

text: Monissa kielissä lauseessa voi esiintyä samanaikaisesti sekä suora että epäsuora objekti. Näin on mm. indoeurooppalaisissa englannissa, ruotsissa, saksassa ja ranskassa. Epäsuora objekti suomennetaan adverbiaaliksi, joka on allatiivissa. Joissakin kielissä, kuten saksassa, epäsuora objekti on omassa sijamuodossaan, datiivissa.Ergatiivikielissä objekti on absolutiivissa, jota käytetään myös intransitiivilauseiden subjektin sijamuotona. Suomen kielessä on eräitä absolutiivirakennetta muistutavia passiivirakenteita, joissa subjektin ja objektin ero hämärtyy, esim.


title: Objekti (lauseenjäsen)

text: Englannin termiä "object" ei tule aina kääntää "objekti"ksi. Sitä käytetään usein laajemmin kuin suomen sanaa "objekti". Se tarkoittaa lähinnä mitä tahansa pakollista määritettä eli komplementtia. Esim. prepositiolausekkeessa "in the house" "the house" on "the object of the preposition".


title: HMS Philomel (1890)

text: HMS Philomel oli Britannian Kuninkaallisen laivaston Pearl-luokan kolmannen luokan (panssarikansi)risteilijä.


title: HMS Philomel (1890)

text: Alus tilattiin Devonportin telakalta. Sen köli laskettiin 8. toukokuuta 1889 ja alus laskettiin vesille 28. elokuuta 1890. Alus valmistui 11. marraskuuta 1891.


title: HMS Philomel (1890)

text: Alus luovutettiin 1914 Uudelle-Seelannille. Aluksen miehistö upotti aluksensa 1946.


title: Pikkutihkusammal

text: Pikkutihkusammal ("Oncophorus wahlenbergii") on lehtisammallaji kärpänsammalten heimossa ("Rhabdoweisiaceae"). Sitä esiintyy Maan pohjoispuoliskon havumetsävyöhykkeellä, arktisilla alueilla ja vuoristoissa. Suomen alueella lajia esiintyy koko maassa, se on pohjoisosassa yleinen. Uhanalaisuusluokituksessa laji on elinvoimainen (LC).


title: Pikkutihkusammal

text: Pikkutihkusammal kasvaa vesistöjen rannoilla ja tulvaisissa korvissa lahopuulla, lisäksi myös kostealla maalla ja märillä kivipinnoilla. Laji vaatii vähintään mesotrofisen (keskiravinteisen) kasvupaikan.Kuvalinkit:


title: Lehtokivisammal

text: Lehtokivisammal ("Grimmia hartmanii") on lehtisammallaji kivisammalten heimossa ("Grimmiaceae"). Sitä esiintyy Maan pohjoispuoliskon lauhkealla vyöhykkeellä. Se on Skandinavian eteläosassa yleinen ja harvinaistuu pohjoiseen. Suomessa laji on melko yleinen, elinvoimainen (LC) ja levinneisyydeltään eteläinen. Sitä esiintyy Pohjois-Hämeen ja Pohjois-Karjalan korkeudelle, erillisesti myön Inarin Lapissa.


title: Lehtokivisammal

text: Lehtokivisammal kasvaa lehdoissa varjoisilla silikaattikallioilla ja sisävesien rantakallioilla. Se on sammaleksi keskikokoinen ja kasvaa tuppaina. Itiöpesäkkeitä on harvoin. Itiöiden sijasta syntyy usein itujyväsiä lehtien kärjissä.Kuvalinkit:


title: Foetida – Use Your Illusion III

text: Foetida – Use Your Illusion III on rap-artisti Asan 7. joulukuuta 2012 julkaistu studioalbumi ja Foetida-mixtapesarjan kolmas osa. Toisin kuin edelliset osat, "Foetida – Use Your Illusion III" on albumi, eikä mixtape.


title: Foetida – Use Your Illusion III

text: Albumilta on julkaistu kolme musiikkivideota: "Murheen musta mieli" 28. marraskuuta 2012 , "Loveen lankeus" 3. joulukuuta 2012 ja "Matelija sisällä" 7. joulukuuta 2012 . Albumi nousi parhaimmillaan Suomen virallisen albumilistan viidennelle sijalle.


title: Norkkusammal

text: Norkkusammal ("Antitrichia curtipendula") on lehtisammallaji oravisammalten heimossa ("Leucodontaceae"). Sitä esiintyy Maan pohjois- ja eteläpuoliskolla. Suomen alueella lajin levinneisyys on painottunut eteläosaan, sitä esiintyy melko laajasti Etelä-Suomessa ja harvinaisena Koillismaan korkeudelle.


title: Norkkusammal

text: Norkkusammalen pääverso kasvaa hyvin pitkäksi ja siitä kasvaa kymmenestä 20:een senttimetriä pitkiä sivuhaaroja jotka ovat edelleen haaroittuneet sulkamaisesti. Sammalen väri vaihtelee ruskehtavasta kirkkaanvihreään. Varsi on punainen. Lehdet ovat kolmikulmaiset, poimuiset, kärjestä pitkäsuippuiset. Kärjessä on teräviä väkäsmäisiä hampaita. Itiöpesäkkeitä kasvaa harvoin. Niissä on noin yhden senttimetrin pesäkeperä.


title: Norkkusammal

text: Norkkusammal kasvaa puolivarjoisilla, varjoisilla kallioseinämillä ja vanhojen lehtipuiden (jalojen) rungoilla.


title: Kalifornia-Keke

text: Kalifornia-Keke (oikealta nimeltään Niko Liinamaa) on helsinkiläinen rap-artisti, DJ ja tuottaja.


title: Jokisivun kaivos

text: Jokisivun kaivos on Huittisten Jokisivulla toimiva kultakaivos jonka omistaa Dragon Mining Oy.


title: Jokisivun kaivos

text: Kaivos aloitti toimintansa kesällä 2009. Vuotuinen tuotanto on 300–400 kiloa (noin 10 000 unssia) kultaa. Jokisivun kaivos työllisti 45 henkilöä vuonna 2011.


title: Jokisivun kaivos

text: Ensimmäiset viitteet kullasta saatiin lohkarenäytteestä jo 1964 ja varsinainen malmiesiintymä löytyi Outokumpu Oy:n kairauksissa 1985. Polar Mining Oy jatkoi alueen tutkimuksia vuodesta 2003 alkaen ja kaivostoiminta alkoi kesällä 2009. Malmioita on kaksi, Kujankallio ja Arpola, joita molempia louhittiin ensin avolouhoksena. Vuonna 2010 alettiin valmistella maanalaista louhintaa, joka käynnistyi vinotunnelin valmistuttua loppuvuonna 2011.


title: Jokisivun kaivos

text: Kaivoksesta louhitaan malmia noin 10 000 tonnia kuukaudessa. Malmi kuljetetaan rikastettavaksi Sastamalan rikastamolle, jossa rikastetaan myös Oriveden Kutemajärven kultakaivoksen malmi.


title: Tummauurnasammal

text: Tummauurnasammal ("Amphidium lapponicum") on lehtisammallaji kärpänsammalten heimossa ("Rhabdoweisiaceae"). Sitä esiintyy Maan pohjoispuoliskon pohjoisosassa ja vuoristoissa. Suomen alueella lajia esiintyy koko maassa, se on jokseenkin yleinen ja elinvoimainen (LC). Se kasvaa kalkkikallioiden ja keskiravinteisten kallioiden jyrkänteillä ja seinämien raoissa. Lajin itiöpesäkkeet ovat uurteisia.


title: Kallioahmansammal

text: Kallioahmansammal ("Kiaeria blyttii") on lehtisammallaji kynsisammalten heimossa ("Dicranaceae"). Sitä esiintyy Maan pohjoispuoliskon havumetsävyöhykkeellä ja vuoristoissa. Suomen alueella lajia esiintyy koko maassa, se on jokseenkin yleinen ja elinvoimainen (LC).


title: Kallioahmansammal

text: Kallioahmansammal kasvaa silikaattikallioilla ja lohkareilla ajoittain vettä valuvilla seinämillä, useimmin pohjoisen puolella.Kuvalinkit:


title: Paljakka-ahmansammal

text: Paljakka-ahmansammal ("Kiaeria glacialis") on lehtisammallaji kynsisammalten heimossa ("Dicranaceae"). Sitä esiintyy Maan pohjoispuoliskolla arktisilla alueilla ja vuoristoissa. Suomen alueella laji on pohjoinen tunturikasvi, jota esiintyy Kittilän, Sompion, Enontekiön ja Inarin Lapissa. Se on melko harvinainen ja elinvoimainen (LC).


title: Paljakka-ahmansammal

text: Paljakka-ahmansammal kasvaa tunturipaljakalla keskipaljakan korkeudelle muun muassa lumenviipymillä, kuruissa, kivikoissa ja puroilla kostealla maalla tai kivipinnalla.


title: Paljakka-ahmansammal

text: Laji muistuttaa kynsisammalia, sen voi sekoittaa turkkikynsisammaleen ("Dicranum fuscescens") tai kivikynsisammaleen ("Dicranum scoparium").Kuvalinkit:


title: HMS Phoebe (1890)

text: HMS Phoebe oli Britannian Kuninkaallisen laivaston Pearl-luokan kolmannen luokan (panssarikansi)risteilijä.


title: HMS Phoebe (1890)

text: Alus tilattiin Devonportin telakalta. Sen köli laskettiin 23. huhtikuuta 1889 ja alus laskettiin vesille 1. heinäkuuta 1890. Alus valmistui 1. joulukuuta 1892.


title: HMS Phoebe (1890)

text: Alus myytiin 1906 romutettavaksi.


title: Lukinsammal

text: Lukinsammal ("Platydictya jungermannioides") on lehtisammallaji palmikkosammalten heimossa ("Hypnaceae"). Sitä esiintyy Maan pohjoispuoliskolla. Skandinaviassa lajia kasvaa yleisimmin tunturialueilla. Suomessa lajia esiintyy suurimassa osassa maata paikoittaisesti kalkkiseuduilla.


title: Lukinsammal

text: Lukinsammal on pienikokoinen ja sen versot ovat hyvin hentoja ja kalpean vihreitä. Itiöpesäkkeitä kehittyy hyvin harvoin. Itujyväsiä on toisinaan.


title: Lukinsammal

text: Lukinsammal kasvaa kalkkikallioiden koloissa ja varjoisilla tyvillä kostealla kalkkipitoisella maalla.Kuvalinkit:


title: Haisumarrassammal

text: Haisumarrassammal ("Tayloria tenuis") on lehtisammallaji sompasammalten heimossa ("Splachnaceae"). Sen levinneisyysaluetta on Maan pohjoispuolisko, etenkin havumetsävyöhyke ja vuoristot, lisäksi Keski-Afrikka. Suomen alueella lajia esiintyy pohjoisinta Lappia lukuun ottamatta koko maassa ei-yleisenä.


title: Haisumarrassammal

text: Haisumarrassammal on vihreä tai tummanvihreä ja kasvaa noin kaksi senttimetriä korkeaksi pieninä tuppaina. Itiöpesäkkeitä kasvaa yleisesti, pesäkkeiden perä on punainen ja pesäke pitkähkö, kapea. Itiöt ovat pieniä.


title: Haisumarrassammal

text: Haisumarrassammal kasvaa korvissa, puronvarsilla ja rannoilla kasvualustana lanta, lahopuu ja kostea typpipitoinen metsämaa. Lajin elinympäristöt ovat taantuneet Suomessa. Uhanalaisuusluokituksessa se on silmälläpidettävä laji (NT).Kuvalinkit:


title: Lettomarrassammal

text: Lettomarrassammal ("Tayloria lingulata") on lehtisammallaji sompasammalten heimossa ("Splachnaceae"). Sitä esiintyy Maan pohjoispuoliskolla havumetsävyöhykkeestä arktisille alueille ja vuoristoissa. Suomen alueella lajia esiintyy keski- ja pohjoisosassa Keski-Pohjanmaalta ja Pohjois-Karjalasta pohjoiseen Lappiin. Se kasvaa letoilla ja puronvarsissa.


title: Lettomarrassammal

text: Lettomarrassammal muistuttaa ulkonäöltään samaan heimoon kuuluvien raatosammalten ("Tetraplodon") ja sompasammalten ("Splachnum") lajeja. Tunnusomaisia ovat viisi millimetriä pitkät leveät tylpät lehdet. Itiöpesäkkeet ovat yleisiä, itiöt melko isoja. Pesäke on soikea ja kasvaa pitkän, kolmesenttimetrisen pesäkeperän päässä.


title: Kenosammal

text:
Kenosammal ("Amblyodon dealbatus") on lehtisammallaji nuijasammalten heimossa ("Meesiaceae") ja yksilajisessa kenosammalten ("Amblyodon") suvussa. Sitä
esiintyy Maan pohjoispuoliskolla varsinkin viileällä vyöhykkeellä, Etelä-Afrikassa ja Etelä-Amerikan Tulimaassa. Suomen alueella kenosammal on harvinainen kalkkialuiden laji, jota kasvaa Varsinais-Suomessa, Oulun Pohjanmaalla, Perä-Pohjanmaalla, Koillismaalla ja Enontekiön Lapissa. Aiemmin lajia on ollut Uudellamaalla ja Ahvenanmaalla, mistä se on hävinnyt. Suomen
uhanalaisuusluokituksessa laji on uhanalainen, vaarantunut (VU).


title: Kenosammal

text: Kenosammal on jokseenkin lyhytikäinen. Versot ovat hiirensammalen kaltaisia. Itiöpesäkkeitä kasvaa yleisesti. Ne ovat hyvin yksilöllisen näköisiä, epäsymmetrisiä, pystyjä mutta vähän vinoja. Kenosammal kasvaa kosteissa kalkkiympäristöissä kuten lettosoilla paljaalla maalla.Kuvalinkit:


title: Neliön symmetriaryhmä

text: Neliön symmetriaryhmä on ryhmä, jonka muodostavat kahdeksan tapaa kiertää ja peilata neliö itselleen. Se on siis neliön diedriryhmä.


title: Neliön symmetriaryhmä

text: Ryhmän alkiot ovat neljä erilaista kiertoa 90 asteen kerrannaisilla formula_1 (joista formula_2 on identiteettikuvaus) sekä neljä erilaista peilausta formula_3 eri akselien suhteen. Ryhmää voidaan siten merkitä


Neliön symmetriaryhmä


title: Neliön symmetriaryhmä

text: missä laskutoimitus formula_5 on yhdistetty kuvaus.


title: Unkarin maantiede

text: Unkarin on maantieteellisesti jaettu kolmeen topografiseen alueeseen, laajaan Suuren Unkarin tasankoon eli Alföldiin, Alppien esivuoristoista muodostuvaan Transdanubiaan ja pohjoisen vuoristoalueeseen. Alföld on laaja Tiszajoen valuma-alueeseen muodostunut tasanko, joka tunnetaan myös pustana. Pääosa Unkarista on alankoa, ja korkeimmat vuoret sijaitsevat pohjoisen vuoristoalueella. Tisza ja Tonava ovat Unkarin tärkeimmät joet. Maan järvet ovat pääasiassa pieniä, mutta Balaton on Keski-Euroopan suurin järvi. Unkarin pinta-ala on 93 028 neliökilometriä, ja sillä on rajaa seitsemän valtion kanssa.


title: Unkarin maantiede

text: Unkarissa vallitsee suhteellisen kuiva mannerilmasto. Vuoden keskilämpötila on noin kymmenen astetta, ja maa saa eurooppalaisittain runsaasti auringonpaistetta. Suurimmat sateet tulevat alkukesästä.


title: Unkarin maantiede

text: Unkarin topografiaa hallitsee laajat alankoalueet. Suurin osa maasta sijaitsee alle 200 metrin korkeudessa merenpinnasta. Vaikka Unkarissa on joitakin suhteellisen korkeita huippuja, vain kaksi prosenttia maasta on yli 300 metrin korkeudessa.


title: Unkarin maantiede

text: Unkari voidaan jakaa kolmeen topografiseen alueeseen, Suureen Unkarin tasankoon, eli Alföldiin, Tonavan länsipuolella sijaitsevaan kukkulaiseen Transdanubiaan ja pohjoisen vuoristoalueeseen. Unkarin itä-, keski- ja kaakkoisosia peittävä Alföld ja luoteisosassa sijaitseva Pieni Unkarin tasanko, eli Kisalföld, käsittävät yhdessä noin kaksi kolmasosaa maan pinta-alasta.


title: Unkarin maantiede

text: Alföld sijaitsee Tiszajoen valuma-alueella, ja se käsittää suuriman osan keskisestä ja kaakkoisesta Unkarista. Alueen korkeus on noin 80–200 metriä merenpinnasta, ja koko maan matalimmalla sijaitseva kohta, 78 metriä, on Tiszajoen varrella. Alföldin maasto on vaihtelevaa, ja sieltä löytyy myös Unkarin kuuluisa pusta. Alföldiä ympäröi vuoristot joka suunnalta.


title: Unkarin maantiede

text: Transdanubiaa rajoittavat Tonava- ja Drávajoet sekä maan Kroatian ja Serbian vastainen raja. Se on pääasiassa Alppien esivuoristoja, mutta sen alueella on myös Pieni Unkarin tasanko, Kisalföld. Kisalföldiä rajoittaa idässä Itävallan puolella Alppien viimeiset reunakukkulat ja pohjoisessa Tonava. Alföldistä sen erottaa Unkarin lounaisosista koillisosiin kulkeva vuoristoketju. Transdanubian merkittävimmät huiput kuuluvat Bakonyvuoristoon, jonka dolomiitti- ja kalkkikivihuiput kohoavat 400–700 metriin. Pohjoisen Mátravuoristoon kuuluu Unkarin korkein vuori, 1 014 -metrinen Kékes. Pohjoisosien vuoristot kulkevat Slovakian rajan myötäisesti.


title: Unkarin maantiede

text: Unkari kuuluu Tonavan vesistöalueeseen. Maan pisin joki on kuitenkin Tisza, jonka pituus Unkarin alueella on 597 kilometriä. Tonavasta Unkarissa on 417 kilometriä. Seuraavaksi pisimmät joet ovat Rába (192 kilometriä) ja Dráva (143 kilometriä). Muita tärkeitä jokia ovat Hernád, Kőrös, Mur, Sajó ja Zala. Tonava tekee Unkarin alueella mutkan, kun kukkulat pakottavat siihen asti itään virranneen joen kääntämään virtauksensa etelää kohti. Tonavan mutkan alue tunnetaan kauniista maisemistaan. Tonava, Rába ja Dráva saavat alkunsa Alpeilta, mutta Tisza ja sen sivujoet Karpaattien alueelta.


title: Unkarin maantiede

text:
Unkarin joet tulvivat usein, ja esimerkiksi Tonava tulvii kahdesti vuodessa, varhaiskeväällä ja -kesällä. Tulva-aikana Tonavan virtaama voi olla jopa kymmenkertaisesti suurempi kuin syksyllä tai talvella. Tiszaa ympäröi tulvatasangot, joki on muodostanut meandereita ja juoluita.
Unkarissa on yli tuhat järveä, mutta pääosa niistä on melko pieniä. Balaton on maan ja koko Keski-Euroopan suurin järvi. Sen pinta-ala on 598 neliökilometriä. Balaton on matala järvi, sillä sen keskisyvyys on vain kolme metriä ja suurin syvyys noin yksitoista metriä.


title: Unkarin maantiede

text: Muita merkittäviä järviä ovat Velence ja Neusiedlerjärvi, josta suurin osa on Itävallan puolella. Neusiedlerjärvi on valittu Unescon maailmanperintöluetteloon, ja Velence sijaitsee aivan Budapestin eteläpuolella. Alföldillä ei luonnollisia järviä juuri ole. Tiszan varressa on kuitenkin muutama tekoallas, joista ylivoimaisesti suurin on Tiszajärvi. Se perustettiin 1975 joen säännöstelyä varten ja vesivarastoksi, mutta nopeasti siitä muodostui Itä-Unkarin suosituin lomakohde. Laajoine kaislikkoineen ja ruoikkoineen se on myös merkittävä vesilintuparatiisi. Allas on 27 km pitkä ja sen pinta-ala on 127 km. Keskimääräinen syvyys on 1,3 m, syvin kohta 17 m.


title: Unkarin maantiede

text: Unkarin on sisämaavaltio, jonka pinta-ala on 93 028 neliökilometriä. Maan rajojen pituus on yhteensä 2 158 km. Sen naapurimaita ovat lännessä Itävalta ja Slovenia, etelässä Serbia ja Kroatia, pohjoisessa Slovakia, koillisessa Ukraina ja kaakossa Romania.


title: Unkarin maantiede

text: Unkarin ylivoimaisesti suurin kaupunki on pääkaupunki Budapest, jossa asui vuoden 2012 arvion mukaan n. 1,6 milj. ihmistä. Viisi seuraavaksi suurinta kaupunkia ovat Debrecen (noin 204 000 asukasta), Miskolc (n. 172 000 asukasta), Szeged (161 000) ja Pécs (154 000 asukasta) sekä Győr (131 000 asukasta).


title: Unkarin maantiede

text: Koska Unkari sijaitsee Karpaattien altaassa, maassa on suhteellisen kuiva mannerilmasto. Sille ovat tyypillisiä lämpimät kesät ja suhteellisen kylmät talvet.


title: Unkarin maantiede

text: Vuoden keskilämpötila on noin 10 astetta. Tammikuussa maan keskilämpötilat ovat -4 ja 0 asteen välillä ja heinäkuussa 18 ja 23 asteen välillä. Budapestissä tammikuun keskimääräinen alin lämpötila on -4 astetta, heinäkuun keskimääräinen ylin 26,5 astetta. Auringonpaistetta saadaan vuodessa 1900 - 2500 tuntia, lukema on Euroopan korkeimpia.